text:
42/2013. (HK 7.) HM KÁT–HVKF együttes intézkedése a védelemgazdasági és központi logisztikai feladatokat ellátó szervezetek átalakításával összefüggő feladatok végrehajtásáról.
A honvédelemről és a Magyar Honvédségről, valamint
a különleges jogrendben bevezethető intézkedésekről
szóló 2011. évi CXIII. törvény 52. § (1) bekezdése, továbbá a honvédelemről és a Magyar Honvédségről, valamint a
különleges jogrendben bevezethető intézkedésekről szóló
2011. évi CXIII. törvény egyes rendelkezéseinek végrehajtásáról szóló 290/2011. (XII. 22.) Korm. rendelet 6. §
(1) bekezdés a) pontja, illetve 11. § p) pontja alapján a következő
együttes intézkedést adjuk ki. 1. Általános rendelkezések 1. Az intézkedés hatálya kiterjed valamennyi, a védelemgazdasági és központi logisztikai feladatokat ellátó
szervezetek átalakításával összefüggő feladatokról szóló
30/2013. (V. 17.) HM utasítás (a továbbiakban: HM utasítás) szerinti szervezeti változással érintett honvédségi
szervezetre (a továbbiakban együtt: szervezeti változással
érintett szervezetek), továbbá azok hivatásos vagy szerződéses katonáira, valamint közalkalmazottaira (a továbbiakban együtt: személyi állomány).
2. A szervezeti változással érintett szervezetek 2013. június 17-ig szerződéses partnereik felé kezdeményezik és
végrehajtják a kötelezettségeikkel, követeléseikkel kapcsolatos szerződéseik módosítását, azok jogutód honvédségi szervezetek nevére történő átírását.
3. A szervezeti változással érintett szervezetek 2013.
augusztus 30-ig a HM utasítás 10. § (1) bekezdésében foglaltak figyelembevételével, szervezeti és működési szabályzatuk elkészítésével egyidejűleg módosítják az
államháztartási törvény végrehajtásáról szóló 368/2011.
(XII. 31.) Korm. rendelet 13. § (2) és (3) bekezdésében
foglalt belső szabályzataikat.
4. A HM utasításban foglalt feladatok végrehajtása a
2013. évben nem érinti a szervezeti változással érintett
szervezetek költségvetési címrendi besorolását.
5. A szervezeti változásban érintett személyi állomány
tekintetében a személyügyi eljárás megkezdésére és végrehajtására – ideértve a személyi beszélgetések lefolytatását
is – az állományilletékes parancsnok, illetve a Honvédelmi
Minisztérium közigazgatási államtitkára (a továbbiakban:
HM KÁT) vagy a Honvéd Vezérkar főnöke (a továbbiakban: HVKF) által arra felhatalmazott személy (a továbbiakban együtt: felelős vezető) jogosult.
2. A személyügyi eljárásokkal kapcsolatos
rendelkezések 6. A HM utasítás 2. §-a szerinti szervezetek személyügyi szervei az intézkedés hatályba lépését követő 5. munkanapig ellenőrzik a személyügyi alapnyilvántartásokat,
pontosítják a szervezeti változással érintett szervezeteknél
beosztást be nem töltők, de személyügyi és pénzügyi ellátásra utaltak, továbbá képzésben résztvevők számát, helyzetét, valamint az előmeneteli szabályok alapján magasabb beosztásba kinevezésre számításba vehetők nyilvántartását.
7. A felelős vezetők – ideértve a jogelőd szervezet állományilletékes parancsnokát is – a szervezeti változással
érintett szervezetek állománytáblájának, vagy munkaköri
jegyzékének kiadását követő 5. munkanapig az adott beosztás, munkakör feltöltése, feltöltésének megtervezése
érdekében pontosítják a továbbfoglalkoztatásra tervezett,
valamint a nem tervezett személyi állományra vonatkozó
elgondolásokat, végrehajtják a hivatásos és szerződéses
katonai szolgálat létesítéséről, módosításáról, megszüntetéséről, tartalmáról, valamint az integrált személyügyi
igazgatás és egységes nyilvántartás rendjéről szóló
10/2002. (III. 5.) HM rendelet 123/A. § (2)-(6) bekezdésében meghatározott feladatokat, valamint megtervezik a továbbfoglalkoztatásra nem tervezett személyi állomány felmentésének és szolgálatteljesítési vagy munkavégzési kötelezettség alóli mentesítésének kezdő napját. A szolgálatteljesítési vagy a munkavégzési kötelezettség alóli mentesítések időpontját a 19. és a 20. pontra figyelemmel úgy
kell meghatározni, hogy biztosítható legyen az átadás-átvétel, valamint a szervezeti változással érintett szervezetek megszüntetésével kapcsolatos feladatok végrehajtása.
8. A szervezeti változásban érintett személyi állomány
esetében a szervezetüknél, állományilletékes parancsnokuk munkáltatói jogkörbe tartozó személyügyi eljárások
lefolytatására 2013. május 27. és 2013. június 23. között
kerül sor.
9. A szervezeti változással érintett szervezetek állományilletékes parancsnokainak jogkörét meghaladó, magasabb munkáltatói jogkörbe tartozó döntések esetén a
személyi javaslati lapokat a munkáltatói jogkör gyakorlójához a személyi beszélgetést követő 3 munkanapon belül,
de legkésőbb 2013. június 14-ig kell felterjeszteni.
10. Ha a szervezeti változásban érintett hivatásos vagy
szerződéses katona részére beosztás tervezési lap került kiadásra, az érintett a tervezett beosztás elfogadásáról az állományilletékes szervezetnél, személyi javaslati lapon
nyilatkozik. A magasabb munkáltatói jogkörbe tartozók
esetén a felterjesztésre kerülő személyi javaslati laphoz
csatolni kell a beosztás tervezési lapot.
11. A második és a harmadik körben összevontan lefolytatott személyügyi beszélgetés végrehajtása érdekében az első körös személyi beszélgetésen beosztásra nem
tervezettek közül azon személyek személyügyi adatait,
akik a továbbfoglalkoztatásuk megvizsgálását kérték,
2013. június 14-ig kell felterjeszteni a Honvéd Vezérkar
Személyzeti Csoportfőnökség (a továbbiakban: HVK
SZCSF) részére.
12. A szervezeti változással érintett szervezetek külföldön szolgálatot teljesítő tagja esetén a tájékoztatás és a
személyi beszélgetés az érintett személy külföldi szolgálata szerinti állományilletékes parancsnokának bevonásával,
távközlési eszközök vagy elektronikus levelező rendszerek igénybevételével – a HVK SZCSF által kiadott minta
alapján dokumentálva – kerül lefolytatásra, vagy rendkívül indokolt esetben az érintett szolgálati érdekből visszarendelhető.
13. A szervezeti változással érintett szervezetek 90 napot meghaladó belföldi képzésre vezényelt tagja az oktatási intézmény vezetője útján a személyi eljárás időtartamára
visszarendelhető.
14. A szervezeti változásban érintett, továbbfoglalkoztatásra kerülő hivatásos vagy szerződéses katonák új szolgálati beosztásba áthelyezésére, kinevezésére, szolgálati
beosztás hiányában rendelkezési állományba helyezésére,
a közalkalmazottak kinevezésének módosítására, áthelyezésére – a jogszabályi rendelkezések betartása mellett –
2013. június 24-ei hatállyal kerül sor.
15. A HM utasítás 9. § (3) bekezdés b) pontja szerint
érintett személyi állomány részére a szervezeti változással
érintett szervezetek személyügyi szervei a munkaköri
jegyzék, állománytábla kiadását követő 5. munkanapig elkészítik, és 2013. június 23-ig átadják az érintett szervezet
névváltozására vonatkozó tájékoztatót.
16. A személyi eljárások során az érintett személyi állománnyal a jogaikról történő tájékoztatás körében ismertetni kell különösen a más közszolgálati jogviszonyba történő áthelyezés elősegítésének lehetőségét.
17. A szervezeti változással érintett szervezetek személyügyi szervei a tárgynapi személyügyi eljárások alapján a HM Költségvetés Gazdálkodási Információs Rend
szerben (a továbbiakban: HM KGIR) módosítják a személyügyi nyilvántartásokat.
18. A szervezeti változással érintett szervezetek a személyügyi eljárás során keletkező adatok egységes rendben
történő feldolgozása érdekében gondoskodnak arról, hogy
a személyügyi parancsok és határozatok egy példánya
– legkésőbb annak aláírását követő 30 napon belül – megküldésre kerüljön az Magyar Honvédség Hadkiegészítő és
Központi Nyilvántartó Parancsnokság (a továbbiakban:
MH HKNYP) részére.
19. 2013. június 24-től a megszűnt szervezet munkaköri
jegyzéke, állománytáblája szerinti szolgálati beosztásban,
munkakörben kizárólag a személyi állomány azon tagja
tartható, akivel felmentését közölték.
20. A megszűnt szervezetek felszámolásával kapcsolatos feladatok végrehajtására, az anyagi-technikai eszközök leltározására, leadására, a szükséges jegyzőkönyvek
elkészítésére, valamint az elszámolások végrehajtására elsődlegesen a személyi állomány 19. pont alá tartozó, a
szolgálatteljesítési vagy a munkavégzési kötelezettség alól
nem mentesített tagját kell kötelezni.
21. A 20. ponton túl, az abban meghatározott feladatok
végrehajtására a személyi állomány új beosztásba áthelyezett vagy kinevezett, továbbá rendelkezési állományba áthelyezett tagja szolgálati feladat végrehajtására történő
vezényléssel vagy a munka törvénykönyvéről szóló
2012. évi I. törvény 53. §-a és a közalkalmazottak jogállásáról szóló 1992. évi XXXIII. törvény (a továbbiakban:
Kjt.) 44/A. §-a szerint kötelezhető.
3. A jogviszony megszűnésével kapcsolatos
rendelkezés 22. A szolgálati viszony, illetve a közalkalmazotti jogviszony megszűnése esetén a személyi állomány tagja részére – a HM KGIR zárási időpontjainak figyelembevételével – illetménye és a Magyar Honvédség hivatásos és
szerződéses állományú katonáinak jogállásáról szóló
2001. évi XCV. törvény (a továbbiakban: Hjt.), valamint a
Kjt. eltérő rendelkezései kivételével egyéb járandóságai
biztosításra, a szolgálatteljesítés, illetve a munkavégzés
utolsó napján kifizetésre, a jogviszonyra vonatkozó igazolás kiadásra kerül.
4. A civil munkaerőpiacra történő visszaillesztés
feladatai 23. A szervezetből kikerülők civil munkaerőpiacra történő visszaillesztésének feladatait a HVK SZCSF csoportfőnöke koordinálja, melynek során együttműködik a szervezeti változással érintett szervezetek vezetőivel, a területileg illetékes állami foglalkoztatási szervekkel és az MH
Szociálpolitikai Közalapítvánnyal.
24. A HVK SZCSF csoportfőnöke a szervezeti változással érintett szervezetek vezetői részére segítséget nyújt
a feladatok szakszerű végrehajtásában, valamint elősegíti
az MH Szociálpolitikai Közalapítvánnyal és az állami foglalkoztatási szervekkel történő kapcsolattartást.
5. A költségvetési gazdálkodással kapcsolatos
feladatok 25. A HM Fegyverzeti és Hadbiztosi Hivatal (a továbbiakban: HM FHH) és az MH Veszélyesanyag Ellátó Központ (a továbbiakban: MH VEK), valamint a Felszámoló
Bizottságok (a továbbiakban: FB) a pénzügyi és számviteli
feladatok végrehajtása érdekében
a) 2013. augusztus 15-ig teljes körű leltározással egybekötött vagyonátadást hajtanak végre – 2013. június 23-ai
fordulónappal – a HM Védelemgazdasági Hivatal (a továbbiakban: HM VGH) és az MH Anyagellátó Raktárbázis (a továbbiakban: MH ARB) részére,
b) az adózás rendjéről szóló 2003. évi XCII. törvény
33. § (3) bekezdése alapján a megszűnést követő 30 napon
belül – a személyi jövedelemadó kivételével – bevallást
készítenek az „egyes adókötelezettségekről az államháztartással szemben évente egyszeri bevallás benyújtására
kötelezett adózók részére” rendszeresített bevallás-garnitúra kitöltésével, és azt a 27. pont h) és i) alpontja figyelembevételével elektronikus úton megküldik a Nemzeti
Adó- és Vámhivatal (a továbbiakban: NAV) részére,
c) az államháztartás szervezetei beszámolási és könyvvezetési kötelezettségének sajátosságairól szóló 249/2000.
(XII. 24. ) Korm. rendelet 7. § (12) bekezdése és 13/A. §-a,
valamint a 2012. évi éves költségvetési beszámoló elkészítésének rendjéről szóló 3/2013. (HK 3.) HM VGHÁT
szakutasítás és a 2012. évi zárszámadáshoz kapcsolódó intézményi adatszolgáltatás elkészítéséről szóló 8/2013.
(HK 4.) HM VGHÁT szakutasítás szerint az éves költségvetési beszámolónak megfelelő adattartalommal, leltárral
és záró főkönyvi kivonattal alátámasztott adatszolgáltatást
készítenek, és azt 2013. augusztus 16-ig megküldik a
HM VGH részére.
26. A HM FHH és az MH VEK a 25. pont c) alpont szerinti feladat végrehajtását követően kezdeményezi az érintett személyi állománya részére biztosított HM KGIR jogosultságok törlését.
27. A HM FHH és az MH VEK pénzügyi és számviteli
ellátását végző szervezeti egységek
a) 2013. június 13-ig végrehajtják a szállítói számlák kifizetését, és a 2013. június 13-át követően fennmaradó, ki
nem fizetett szállítói számlákat a jogutód szervezet részére
2013. június 25-ig jegyzőkönyv szerint átadják,
b) 2013. június 14-ig kezdeményezik a Magyar Államkincstárnak (a továbbiakban: Kincstár) korábban bejelentett kötelezettségvállalások felszabadítását a HM
KGIR-ben generált „Kiadási kötelezettségvállalás-bejelentés módosítása” nyomtatványon és az azokhoz kapcso
lódó szerződéseket az a) alpont szerinti jegyzőkönyvvel a
felszabadítást követően, de legkésőbb 2013. június 25-ig a
jogutód szervezet részére átadják. A jegyzőkönyvnek tartalmaznia kell a kötelezettségvállalások értékét, a kifizetések összegét és a ki nem fizetett, átadásra kerülő számlákat,
c) 2013. június 17-ig elszámoltatják a személyi állományt a kiadott előlegekkel,
d) a hóközi kifizetések végrehajtását 2013. június 17-ig
történő feladással biztosítják úgy, hogy azok 2013. június
21-ig pénzforgalmilag teljesítésre kerüljenek,
e) végrehajtják a házipénztár rovancsolását, és azt követően 2013. június 19-én, a pénztár záró egyenlegét az MH
VEK postai úton, a HM FHH pedig 2013. június 20-án
közvetlenül befizeti a kincstári előirányzat-felhasználási
keretszámlájára, továbbá 2013. június 25-ig tételesen elszámolnak a szigorú számadású bizonylatokkal, melyeket
jegyzőkönyv alapján adnak át a jogutód szervezetek részére,
f) 2013. június 17-ig rendezik a függő, átfutó és kiegyenlítő tételeket,
g) a 25. pont c) alpontja szerinti adatszolgáltatástól eltérően a függő, átfutó, kiegyenlítő állományról – 2013. június 23-ai fordulónappal – leltárt készítenek és azt jegyzőkönyvvel, valamint a szükséges bizonylatokkal, analitikákkal együtt 2013. június 28-ig átadják a jogutód, a leltár
egy példányát pedig a HM VGH részére,
h) elkészítik a június havi általános forgalmi adó bevallást és azt megküldik a NAV részére, majd azt követően
kezdeményezik a 13T182 nyomtatványon az adóügyek
elektronikus intézésére, illetve az adóügyek telefonon keresztül történő intézésére vonatkozó állandó meghatalmazás, a megbízás visszavonásának, felmondásának, vagy a
törvényes képviselő adóügyek elektronikus intézésére vonatkozó képviseleti jogosultsága megszüntetésének bejelentését,
i) a megszűnés napján – utolsó gazdasági eseményként – elszámolják az előirányzat-felhasználási keretszámla egyenlegének jogutód szervezet részére történő átvezetését,
j) bedolgozást készítenek a felszámolási jegyzőkönyv
gazdálkodási fejezetébe,
k) 2013. május 31-ig kezdeményezik a Kincstárnál a
szerződésekhez, pályázatokhoz és egyéb kötelezettségekhez kapcsolódó felhatalmazó levelek 2013. június 23-ai
hatállyal történő visszavonását azzal, hogy az érvényben
lévő kötelezettségekhez kapcsolódó új felhatalmazó levelek a Kincstár részére 2013. június 24-ig benyújtásra kerüljenek.
28. A HM FHH pénzügyi és számviteli ellátását végző
szervezeti egység az Észak-atlanti Szerződés Szervezete
Biztonsági Beruházási Programja nemzeti feladatainak
végrehajtásáról szóló 3/2013. (I. 14.) HM utasítás 13. §
(5) bekezdésében meghatározott feladatok végrehajtásához kiadott előleggel 2013. május 31-ig elszámoltatja az
érintett személyi állományt, az elszámolás egyenlegét
2013. május 31-én visszautalja a HM Közgazdasági és
Pénzügyi Hivatal (a továbbiakban: HM KPH) részére és
kezdeményezi a szükséges előirányzat-módosításokat.
29. A HM FHH vállalkozási tevékenységét 2013. június
23-ai hatállyal megszünteti, a korábbi években felhalmozódott tartalékát és a 2013. évi adózott eredményét a jogutód részére átadja, az átvevő szervezet azt alaptevékenység keretében – kiegészítő tevékenységként – látja el a továbbiakban.
30. A HM FHH 2013. június 24-ei fordulónappal, részletes jegyzőkönyvvel alátámasztva 2013. július 1-jéig átadja a jogutód részére az Országos Takarékpénztár Nyíltkörűen Működő Részvénytársaságnál (a továbbiakban:
OTP Nyrt.) vezetett, a HM ingatlanok elidegenítésére, és a
HM lakásépítés- és vásárlás munkáltatói támogatására
használt bankszámlákhoz kapcsolódó analitikus nyilvántartásokat, valamint az ingatlanok bérletéhez kapcsolódó
adósok analitikus nyilvántartását.
31. Az MH VEK pénzügyi és számviteli szervezeti egysége az intézményi kincstári kártyákat és a megszüntetéshez szükséges kincstári adatlapokat 2013. június 7-ig a
HM KPH részére leadja, kezdeményezi kártyafedezeti
számlája megszüntetését, valamint – a zavartalan készpénzellátás biztosítása érdekében – a házipénztár engedélyezett napi záró készletének megemelését.
32. A NATO Biztonsági Beruházási Program (a továbbiakban: NSIP) Nemzeti Adminisztrációs Keret (a továbbiakban: NSIP NAK) terhére végrehajtott utazásokhoz
kapcsolódóan az utolsó elszámolás óta felmerült kiadásokról a HM KPH 2013. május 31-ig kimutatást készít, melyet
megküld a HM FHH részére. A HM FHH a kimutatás kézhezvételét követő 5 napon belül kezdeményezi az előirányzatok módosítását a HM KPH-nál.
33. A HM KPH a megszűnő szervezetek érdekében
a) kezdeményezi a Kincstárnál a HM FHH és az MH
VEK előirányzat-felhasználási keretszámlájának, célelszámolási forint számlájának, fedezetbiztosítási számlájának és intézményi kártyafedezeti számlájának 2013. június
23-ai hatállyal történő megszüntetését,
b) a megszűnés napjával, az éves költségvetési beszámolónak megfelelő adattartalommal, leltárral és záró főkönyvi kivonattal alátámasztott elemi költségvetési beszámolót, illetve 60 napon belül vagyonátadási – „nullás” –
jelentést készít,
c) végrehajtja a kincstári kártyák Kincstár részére történő leadását,
d) intézkedik a HM FHH és az MH VEK HM KGIR-ban
szereplő előirányzat-felhasználási keretszámláinak lezárásáról,
e) a 25. pont c) alpontjában foglaltak végrehajtásával
összefüggésben törli a HM KGIR-ból a vevői követeléseket és a szállítói tartozásokat azok HM VGH és MH ARB
által történő rögzítését követően,
f) a 2013. május havi béreket és a hóközi kifizetéseket,
valamint az azokhoz kapcsolódó adókat és járulékokat a
HM FHH, illetve az MH VEK költségvetése terhére elszámolja,
g) a főkönyvi könyvelés 2013. június 17-i előirányzat-teljesítési adatai és a kötelezettségek figyelembevételével 2013. június 19-ig intézkedik a Kincstár felé az előirányzatok átcsoportosítására és azok HM vagy HM VGH
vagy MH ARB költségvetésébe módosított előirányzatként történő átvezetésére, valamint alcímtartalékként történő nyilvántartásba vételére.
34. A HM KPH és az MH Logisztikai Ellátó Központ
(a továbbiakban: MH LEK)
a) a likviditás biztosítása érdekében szükség szerint
költségvetési támogatást igényel,
b) 2013. június 17-ig igényli a házipénztárban és az
egyéb pénzkezelő helyeken a napi pénztárzárlat után tárolható készpénz felső határának meghatározását,
c) a 27. pont a) alpont szerinti jegyzőkönyv alapján
2013. június 28-ig kezdeményezi a kötelezettség-vállalások Kincstár részére történő bejelentését, és
d) 2013. június 24-től folyamatosan igényli a HM KGIR
felhasználói jogosultságokat.
35. Az MH Logisztikai Központ (a továbbiakban:
MH LK)
a) a 2013. évi intézményi és központi költségvetési javaslatok elkészítésének és jóváhagyásának rendjéről szóló,
675-1/2013 nyt. számú miniszteri körlevél alapján összeállítja a 2013. évi elemi költségvetési terv-javaslatát, és azt
2013. július 30-ig megküldi a HM VGH részére,
b) a pénzügyi és számviteli utaltsági rend alapján az MH
LK pénzügyi és számviteli ellátását végző szervezeti egység útján a szervezet likviditásának biztosítása érdekében
soron kívül költségvetési támogatást igényel.
36. Az MH LEK 2013. június 19-ig átadja a HM KPH
részére a jogutód szervezet új körbélyegző lenyomatával
ellátott, készpénzfelvételhez szükséges új aláírás-bejelentőket.
37. Az MH LEK 2013. május 31-ig a HM KPH-nál kezdeményezi az intézményi kártyafedezeti számla nyitását és
a kincstári kártya biztosítását a 2013. június 24-ei hatállyal
szervezeti egységként integrálódó MH VEK zavartalan
készpénzellátása érdekében, amennyiben az MH ARB
szervezeti egysége pénzkezelő helyének készpénzellátását
intézményi kincstári kártyával tervezi biztosítani.
38. A HM KPH a HM VGH központi feladatai előirányzat-keretforgalmának elkülönítése érdekében 2013. június
10-ig új előirányzat-felhasználási keretszámla és célelszámolási forintszámlák nyitását kezdeményezi a Kincstárnál.
39. A HM VGH – mint jogutód – 2013. június 24-én új
aláírás-bejelentő nyomtatványt nyújt be az OTP Nyrt. részére a HM ingatlanok elidegenítésére, valamint a HM lakásépítés- és vásárlás munkáltatói támogatására használt,
OTP Nyrt. által vezetett számlák vonatkozásában.
40. A HM KPH az MH LK megalakításával kapcsolatos
pénzügyi és számviteli feladatok végrehajtása kertében
a) az ellátó szervezetet megjelölve 2013. június 10-ig
kezdeményezi a pénzügyi és számviteli utaltsági rend módosítását,
b) 2013. június 24-ei hatállyal előirányzat-felhasználási
keretszámla nyitását kezdeményezi a Kincstárnál,
c) 2013. július 7-ig az MH LK működési feltételei megteremtéséhez a 33. pont g) alpont szerinti alcímtartalék terhére előirányzat-átcsoportosítást kezdeményez a honvédelmi miniszternél.
41. A HM KPH
a) a HM VGH és az MH ARB alapító okiratai alapján
2013. június 24-ei hatállyal kezdeményezi a Kincstárnál a
névváltozások átvezetését,
b) a 37. pont szerinti igénylés alapján kártyafedezeti
számla nyitását és kincstári kártya biztosítását kezdeményezi a Kincstárnál,
c) 2013. június 24-ei fordulónappal kezdeményezi a
Kincstárnál a központi pénzügyi és számviteli ellátásra
utalt szervezetek előirányzat-felhasználási keretszámlái
névváltozásának átvezetését.
42. A központi pénzügyi és számviteli ellátásra utalt és a
házipénztár kincstári készpénzfelvétellel történő feltöltését végző szervezetek új aláírás-bejelentőjüket 2013. június 19-ig átadják a HM KPH részére.
43. A HM FHH 2013. június 21-ig kezdeményezi a Gripen általános forgalmi adó fizetési halasztással kapcsolatos NAV határozat módosítását a HM VGH javára.
44. A HM védelemgazdaságért felelős helyettes államtitkár (a továbbiakban: HM VGHÁT) 2014. március 31-ig
a pénzügyi és számviteli témaellenőrzés keretében vizsgálja – a védelemgazdasági és központi logisztikai feladatokat ellátó szervezetek átalakítása következtében – a HM
FHH és az MH VEK személyi állományból kivált személyek részére biztosított járandóságok megállapításának
szabályszerűségét, továbbá azok részéről a jogutód szervezetek részére történő vagyonátadás végrehajtásának törvényszerűségét.
45. A HM FHH az európai uniós országokból történő
beszerzések értékéről készített statisztikai adatszolgáltatással összefüggésben 2013. június 24-ei fordulónappal a
Központi Statisztikai Hivatalnál kezdeményezi az adatszolgáltatásra kötelezett szervezet HM VGH-ra történő
módosítását.
6. Az illetménygazdálkodással
és a keretgazdálkodással kapcsolatos feladatok
46. Az MH LK és az MH ARB, valamint a szervezeti
változással érintett szervezetek a közalkalmazotti illetménygazdálkodásról szóló 113/2005. (HK 1/2006.) HM
utasítás szabályainak megfelelően 2013. július 31-ig megigénylik a béralapot a HM VGH-tól.
47. A HM FHH, valamint az MH VEK 2013. június
23-ig lemondja a közalkalmazotti béralapot, továbbá az
időszaki fő- és részfoglalkozású közalkalmazottak létszámát és béralap-maradványát.
48. A HM FHH, valamint az MH VEK felmentett vagy a
szervezési időszak során felmentésre tervezett személyi állománya 2013. június 20-ig a HM KGIR-ban technikai áthelyezésre kerül a jogutód szervezethez úgy, hogy már a
június havi illetményszámfejtés a jogutód szervezet könyvelésében elkülönítetten, a 320-as címrendkódon jelentkezzen.
49. A HM VGH, az MH LK és az MH ARB az átvett
személyi állomány HM KGIR-jogosultságát a forduló
naptól igényli.
50. A HM FHH és az MH VEK a 2013. évre felszámított
éves belföldi személyi reprezentációs keretét a megszűnés
időpontjáig időarányos mértékben használhatja fel.
51. A HM FHH és az MH VEK a megszűnés időpontja
szerinti határnappal lezárja a szervezet részére felszámított
katonai túlszolgálati díjkeretet, valamint a Hjt. szerint
jóváhagyott megbízási díjkeretet és azok maradványösszegét a HM KPH felé legkésőbb 2013. június 23-ig lemondja.
52. A HM FHH a megszűnés időpontjáig lezárja a különböző jogcímekre biztosított helyi parancsnoki illetménykereteit és annak maradványösszegeit 2013. június
23-ig lemondja a HM KPH felé.
53. Az MH Összhaderőnemi Parancsnokság (a továbbiakban: MH ÖHP) a részére felszámított katonai túlszolgálati díjkeret, illetve a Hjt. szerint jóváhagyott megbízási
díjkeret maradvány-összegeit felülvizsgálja, és az MH LK
részére átadásra kerülő személyi állományhoz, illetve feladatrendszerhez kapcsolódó keretmaradványokat a HM
VGH részére legkésőbb 2013. július 15-ig lemondja.
54. Az újonnan megalakuló MH LK, illetve az MH Katonai Közlekedési Központ (a továbbiakban: MH KKK) és
az MH ARB a szervezet részére a 2013. évi belföldi személyi reprezentációs keretet időarányos mértékben felszámítja, illetve a már korábban felszámított kereteket a június 24-ei időpont figyelembevételével felülvizsgálja.
55. Az MH LK a Hjt. szerinti, 2013. évi megbízási díjkeretet a vonatkozó előírások figyelembevételével 2013.
július 31-ig megigényeli a HM VGH-tól. A katonai túlszolgálati díjkeretet a 2013. június 24-ei időpont figyelembevételével időarányosan kell felszámítani, és annak
összegéről a HM VGH-t 2013. július 31-ig írásban kell tájékoztatni.
56. A HM FHH 2013. június 23-ig lemondja a külső
– polgári – megbízási díjkeret-maradványát.
57. A HM FHH által kötött polgári megbízási szerződések – beleértve az Észak-atlanti Szerződés Szervezete Biztonsági Beruházási Programja keretében kiírásra kerülő
pályázatokon való részvételi jogosultság feltételeiről, a jogosultság megszerzésével kapcsolatos eljárás szabályairól
és az eljáró szervezetről szóló 164/2002. (VIII. 2.) Korm.
rendeletben meghatározott értékelési eljáráshoz kapcsoló
dó kereteket érintő szerződéseket is – a HM utasításban
meghatározott feladatelosztás függvényében a HM VGH
vagy az MH LK vagy az MH ARB illetékességi körébe kerülnek, amennyiben a szerződés szerinti feladat ellátása a
továbbiakban is indokolható.
58. A HM FHH pénzügyi és számviteli ellátásáért felelős szervezeti egység, valamint az MH VEK a megszűnés
időpontja szerinti határnappal lezárja a szervezet részére
felszámított, illetve jóváhagyott rendkívüli munkavégzési
díjkeretet, illetményelőleg-keretet, segélykeretet és azok
maradványösszegét legkésőbb 2013. június 23-ig visszajelenti a HM KPH részére.
59. Az MH LK a 2013. évi rendkívüli munkavégzési
díjkeretet, illetményelőleg-keretet, segélykeretet a jóváhagyott béralap, illetve a meglévő létszámok figyelembevételével időarányosan felszámítja és azok összegeiről 2013.
augusztus 31-ig tájékoztatja a HM VGH-t.
60. A HM VGH és az MH ARB 2013. június 27-ig kezdeményezi a névváltozás átvezetését az Első Magyar Cafetéria (a továbbiakban: EMC) Korlátolt Felelősségű Társaságnál (a továbbiakban: Kft.) és a Nemzeti Üdülési Szolgálat (a továbbiakban: NÜSZ) Kft.-nél.
61. Az MH LK 2013. június 27-ig kezdeményezi a
60. pont szerinti szolgáltatóknál az új EMC vevőkód-telephelykód kialakítását, továbbá a munkáltatói felület
használatához szükséges pénzügyi felhasználói jogosultság létrehozását.
62. A HM VGH, az MH LK és az MH ARB az átvételre
kerülő személyek vonatkozásában végrehajtja az EMC
Kft. felé a telephely-átjelentést, illetve „HR” azonosító
változás esetén az új EMC kártyák igénylését.
63. A szervezeti változással érintett szervezetek reprezentációs kereteinek egyeztetése és lezárása 2013. június
23-ig végrehajtásra kerül. A jogutód személyi és rendezvényi reprezentációs kereteinek újbóli, időarányos felszámítására 2013. június 24-től folyamatosan kerül sor.
7. A személyi állománnyal és azok járandóságaival
kapcsolatos feladatok
64. A HM FHH és az MH VEK pénzügyi szerve a személyi állomány lezárt pénzügyi személyi gyűjtőit legkésőbb 2013. június 30-ig a jogutód pénzügyi referatúra részére átadja a vonatkozó parancsokkal és egyéb feladási
okmányokkal együtt. Az átadást megelőzően az átadó
pénzügyi szerv ellenőrzi a gyűjtők adattartalmát, a belső
leltárral történő egyezését, és a bizonylatok lefűzését.
65. A HM FHH, az MH ÖHP és az MH VEK személyügyi és pénzügyi szerve 2013. június 23-ig technikailag áthelyezi az átadásra kerülő személyi állományt a HM
KGIR-en belül az illetékes pénzügyi referatúra részére.
66. A HM VGH, az MH LK, az MH KKK és az MH
ARB a beosztásba helyezett és átvett személyi állomány
pénzügyi azonosítóinak megképzése érdekében 2013. június 24-ig elkészíti az új fizetési struktúrát. Az áthelyezés
re kerülő közalkalmazotti állomány tört havi illetményének folyósításával kapcsolatos feladatok végrehajtására a
HM KPH 2013. június 7-ig intézkedik.
67. A HM FHH és az MH VEK által megkötött és folyamatban lévő tanulmányi szerződések az átadásra kerülő
személyi állomány pénzügyi átadásával és annak fordulónapjáig teljesített kifizetések elismertetett összegeivel
együtt átadásra kerülnek a jogutód szervezet vagy az azt
pénzügyileg ellátó szervezet részére.
68. A költségtérítések jogszabályokban leírtaknak megfelelően történő biztosítása és folyósítása érdekében – a
pénzügyileg ellátó szervezet nevéről és számlázási cím
adatairól – a szervezeti változással érintett szervezetet
pénzügyileg ellátó jogutódok 2013. június 23-ig tájékoztatják az érintett személyi állományt.
69. A szervezeti változással érintett szervezetek személyi állománya folyamatban lévő – ruházati és egyéb –
számláinak elszámolásai az átadó és az átvevő szervezetek
pénzügyi átadás-átvételi jegyzőkönyvének mellékletét képezik.
70. A szervezeti változással érintett szervezetek végrehajtják a pénzügyi analitikus nyilvántartások fordulónapi
ellenőrzését, lezárását, és a záró adatokról 2013. június
30-ig jelentést küldenek a HM VGH részére. A szervezeti
változással érintett szervezetek a lezárással egyidejűleg
végrehajtják a záró adatok és időszaki forgalmak főkönyvi
kivonatokkal történő egyeztetését és annak dokumentálását.
71. A HM FHH és az MH VEK a lakhatási támogatások
folyósításával – különösen az albérleti díj támogatással, a
lízingdíj hozzájárulással, a lakbér-kiegészítéssel – kapcsolatban analitikus nyilvántartást készítenek, és azt átadják
az átvevő szervezetet pénzügyileg ellátó jogutód részére.
72. A szervezeti változással érintett átadó szervezetek
az áthelyezett személyi állományuk fennálló tartozásairól
– különösen letiltások, tartásdíj – a következő adatokat tartalmazó névjegyzéket adják át az átadás fordulónapján az
átvevő szervezet vagy az azt pénzügyileg ellátó jogutódja
részére:
a) név, rendfokozat,
b) alkalmazotti azonosító,
c) adóazonosító jel,
d) állandó lakcím,
e) engedélyező megnevezése, engedély száma, ideje,
f) bírósági letiltás száma, ideje,
g) engedélyezett eredeti összeg,
h) fennálló tartozás 2013. június 23-án,
i) megjegyzés, mely tartalmazza a behajtás érdekében
tett intézkedé-seket.
73. A HM FHH és az MH VEK a 72. pont szerinti név
jegyzékkel azonos tartalmú névjegyzéket készít a szervezetéből korábbi években kivált személyek fennálló tartozásairól, melyet az átadás fordulónapján átad a jogutód
szervezet részére.
74. A szervezeti változással érintett szervezetek 2013.
július 1-jéig az elektronikus ügyintézés érdekében a kincs
tári bejelentéssel összhangban, a bejelentett vezetők és
képviselők vonatkozásában adatszolgáltatást teljesítenek a
NAV részére.
8. Logisztikai feladatok 75. A felelős vezető az intézkedés hatályba lépését követő 10. munkanapig a HM fejezet béke és békétől eltérő
időszaki logisztikai utaltsági rendjének (a továbbiakban:
LUR) módosítására vonatkozó javaslatot terjeszt fel a
HVK Logisztikai Csoportfőnökség (a továbbiakban: HVK
LOGCSF) részére.
76. A beérkezett javaslatok alapján a HVK LOGCSF
módosítja, és 2013. június 24-ig kiadja a LUR-t és az
anyagellátás 2013. június 1. és 2013. július 30. közötti ellátás külön szabályait.
77. A HM FHH főigazgatója az intézkedés hatályba lépését követő napig intézkedik szervezete analitikus és
egyéb operatív nyilvántartásainak pontosítására.
78. Az MH VEK parancsnoka – a központi nyilvántartások, illetve a LUR szerinti intézményi szintű ellátásra kijelölt ellátó szervezetek analitikus nyilvántartásai alapján –
az intézkedés hatályba lépését követő napig intézkedik a
szervezete analitikus és egyéb operatív nyilvántartásainak
pontosítására.
79. A HM FHH főigazgatója, valamint az MH ÖHP parancsnoka a nyilvántartások pontosítását követően 2013.
május 31-ig intézkedik a teljes körű leltározással egybekötött átadás-átvételi feladatok végrehajtására.
80. A szervezeti változással érintett szervezetek logisztikai szakmai feladatainak koordinációjára vonatkozó, és
logisztikai szakmai feladatokkal összefüggő döntést
igénylő javaslataikat olyan számvetéssel terjesztik fel a
HVK LOGCSF csoportfőnöke részére, amely biztosítja a
HM utasítás végrehajtását.
81. A feleslegessé váló anyagok az illetékes ellátó szervek részére 2013. augusztus 2. és 2013. szeptember 30. között le-, illetve átadásra kerülnek.
82. A szervezeti változással érintett szervezetek közötti
anyagmozgatás kizárólag ESZKÖZ program, egyedi esetben a HARCANYAG nyilvántartó program által készített
mozgásbizonylatokon történik, amelyeket az átadó-átvevő
szervezet kijelölt anyagfelelősei aláírnak és az átvevő
szervezet bélyegzőjével hitelesítenek.
83. A szervezeti változással érintett szervezetek vezetői, illetve parancsnokai a szervezetük, illetve szükséges
esetben annak részei vonatkozásában az intézkedés hatályba lépését követő 10. munkanapig anyagfelelőst jelölnek
ki. A szervezeti változással érintett szervezetek képviseletében az ellátó szervezetektől anyagi-technikai eszközök
átvételére az jogosult, aki aláírás-mintáját az intézkedés
hatályba lépését követő 15. munkanapig az illetékes ellátó
szervezeteknek előzetesen leadta.
84. A HM FHH főigazgatója és az MH VEK parancsnoka a szervezet felszámolására és az átadás-átvételi felada
tok végrehajtására a szervezetük vagyonának elszámolása,
az ügyviteli anyagok rendezése, továbbá a felszámolási
jegyzőkönyv elkészítése érdekében saját hatáskörében
2013. június 1-jei hatállyal FB-t alakít meg.
85. A HM VGH megalakításának előkészítéséért felelős, HM KÁT által megbízott személy – a HM KPH főigazgatójával együttműködve –, valamint az MH LK megbízott vezetője 2013. június 25-ig az átadás-átvételi feladatok végrehajtására Átvevő Bizottságot alakít meg. Az
Átvevő Bizottság tevékenységét legkésőbb 2013. december 31-ig befejezi.
86. A HM FHH és az MH VEK FB 2013. november
30-ig megkéri, és felszámolási jegyzőkönyvéhez csatolja
az egység analitikus nyilvántartása alapján kiállított elszámolási igazolásokat – „nullás” tablókat –, a LUR alapján
intézményi szintű ellátásra kijelölt szervezetek által kiállított elszámolási igazolásokat, az MH központi ellátási
rendszerén keresztül kapott eszközökről és készletekről a
központi ellátó szervezetek által kiadott elszámolási igazolásokat.
87. A HVKF közvetlen szolgálati alárendeltségébe tartozó katonai szervezetek – az MH Egészségügyi Központ
(a továbbiakban: MH EK) és az MH vitéz Szurmay Sándor
Budapest Helyőrség Dandár (a továbbiakban: MH BHD)
protokoll és rendezvényszervezési feladatainak kivételével – logisztikai gazdálkodásának más magasabb szintű
parancsnokság jogállású szakmai irányító szervezete – a
honvédelmi szervezetek működésének az államháztartás
működési rendjétől eltérő szabályairól szóló 346/2009.
(XII. 30.) Korm. rendelet 7. § (1) bekezdés b) pontja és a
HM utasítás 10. § (2) bekezdése szerinti szabályozók
figyelembevételével – 2013. június 24-ét követően az
MH LK.
88. A HM FHH és az MH VEK az átadás során a szervezetük költségvetéséből átcsoportosításra kerülő logisztikai
előirányzatok feladatalapú, címrendkód, anyagnem, főkönyvi számlaszám mélységű megbontásáról és a kötelezettség-vállalásaik helyzetéről a 33. pont g) alpont alapján
tájékoztatják az átvevő szervezeteket.
89. A szervezeti változással érintett szervezetek a számítástechnikai anyagaikat és eszközeiket – a HM KGIRben használtak kivételével – a szervezeti változással érintett szervezetek részére, azok igénylése esetén 2013. június 23-ai fordulónapot követően átadják. A HM KGIR-ben
használt eszközöket az üzemeltető szervezettel történő
egyeztetést követően lehet átcsoportosítani.
90. Az NSIP és a vállalkozási raktárak – 1135 Budapest
XIII., Lehel u. 35–37. és 41. –, a kutatás és fejlesztés műszaki raktár – 1125 Budapest XII., Szilágyi Erzsébet fasor
20.– és a Táborfalván lévő – 2381 Táborfalva, Tarcsay út
82. – a kutatás-fejlesztés műszaki, fegyverzeti, illetve optikai és helyzet-meghatározó raktárak a bennük tárolt szakanyagok, illetve az ezzel járó raktározási feladatok átadás-átvétele tényleges számlálás módszerével történik.
Az anyaghasználóknál, illetve alegységeken lévő, HM
FHH által nyilvántartott ingó vagyoni elemek a nyilvántartással egyezően az anyaghasználó, illetve alegységfelelős
aláírásával hitelesített felelősségi nyilatkozattal és 2013.
június 23-i fordulónappal összeállított leltár alapján kerülnek átadásra.
91. A szervezeti változással érintett szervezetek, illetve
az FB-k az intézkedésben meghatározott feladatok végrehajtásáról 2013. december 20-ig jelentést terjesztenek fel a
HM KÁT és a HVKF részére.
9. Békeműveleti feladatok 92. A békeműveleti feladatok átadásakor a folyamatban
lévő missziós és nemzetközi támogatási feladatok és a közeljövőben várható feladatok 2013. június 24-ei hatállyal
az átadás-átvételi jegyzőkönyvben részletezve átadásra
kerülnek az átvevő szervezeti egység vezetője részére.
93. A légi szállítási program feladataival kapcsolatos
tartózkodási és letelepedési vagy idegenrendészeti feladatok végzésével kapcsolatos dokumentáció 2013. június
24-ei hatállyal az átadás-átvételi jegyzőkönyvben részletezve átadásra kerülnek a HM VGH részére.
10. Infrastrukturális feladatok 94. A HM FHH főigazgatója – a 96. pont szerinti ingatlanok kivételével – intézkedik a HM FHH elhelyezési
utaltságában lévő ingatlanok HM VGH elhelyezési utaltságába, az MH LEK, valamint az MH VEK elhelyezési
utaltságában lévő ingatlanok 2013. június 24-ei hatállyal
MH ARB elhelyezési utaltságába történő átadására. A HM
FHH főigazgatója az elhelyezési utaltsági rend módosítására vonatkozó javaslatát 2013. június 10-ig jóváhagyásra
felterjeszti a HVKF részére.
95. A honvédelmi miniszter által honvédelmi célra feleslegessé nyilvánított ingatlanok és az azokhoz tartozó elhelyezési anyagok – a Honvédelmi Minisztérium fejezet
központi és intézményi gazdálkodásának rendjéről szóló
89/2011. (VIII. 4.) HM utasítás 35. § (4) bekezdésének
megfelelő eljárási rendben az érintett szervezetektől –
2013. június 24-ei fordulónappal 2013. december 31-ig,
majd az ezt követően honvédelmi célra feleslegessé nyilvánított ingatlanok esetében a feleslegessé nyilvánítást követő 30 napon belül a HM VGH részére kerülnek átadásra.
Az átadási feladatok végrehajtását külön HM KÁT-HVKF
együttes intézkedés szabályozza, melyet a HM FHH-val és
az MH ÖHP-val együttműködve a HVK LOGCSF az intézkedés hatálybalépését követő 12. napig készít elő, és
terjeszt fel jóváhagyásra.
96. Az MH LEK és az MH VEK – a HM FHH Infrastrukturális Igazgatóság, illetve jogutódja közreműködésével – az elhelyezési utaltság módosításának jóváhagyását követő 30. napig végrehajtják az ingatlanok átadás-átvételi eljárását, amelyről készült jegyzőkönyv egy példányát az ingatlanok átadás-átvételi eljárását követő ötödik
napig megküldik a HM VGH részére.
97. Az MH LEK és az MH VEK felülvizsgálják az általuk bérelt ingatlanok bérleti szerződése további fenntartá
sának szükségességét, és az arról készült jelentéseiket
2013. június 10-ig felterjesztik a HM FHH részére.
98. Az átadás-átvételi eljárások, valamint a bérleti szerződések felülvizsgálata során megállapított, az MH LEK
és az MH VEK feladatai ellátásához nem szükséges ingatlanok katonai célra történő feleslegessé nyilvánítását – a
Magyar Állam tulajdonában és a Honvédelmi Minisztérium vagyonkezelésében lévő, honvédelmi célra feleslegessé vált ingatlanok értékesítésének, és az értékesítésre nem
tervezett felesleges ingatlanok vagyonkezelői jogának vagyonkezelésre jogosult más szervek részére történő átadása, valamint a tulajdonjog ingyenes átruházása előkészítésének rendjéről szóló 139/2011. (XII. 27.) HM utasítás
3. §-a alapján – a szervezeti változással érintett szervezetek 2013. július 31-ig kezdeményezhetik.
99. A szervezeti változással érintett szervezetek által
használt ingatlanok üzemeltetési feladataival összefüggésben, a HM VGHÁT feladatszabása alapján a HM FHH főigazgatója 2013. június 10-ig intézkedik a Szolgáltatási
Szerződés (a továbbiakban: Szerződés) szükség szerinti
módosítására.
100. A szervezeti változással érintett szervezetek a jóváhagyott utaltsági rendnek megfelelően 2013. június
10-ig kezdeményezik a Szerződésben foglaltak végrehajtásához kapcsolódó Elhelyezési Biztosítási Tervek szükség szerinti módosítását, egyben intézkednek a Szerződés
keretében biztosított tevékenységek teljesítésigazolását
végrehajtó személyek kijelölésére, valamint az aláírásminták HM VGH részére történő megküldésére.
101. A HM FHH és az MH VEK 2013. június 10-ig felülvizsgálja a korábban szállóvá minősített lakások szállóként történő további hasznosításának indokoltságát, és a
szükségtelenné váltak esetében a HM központi lakásgazdálkodási szervnél kezdeményezi azok lakásokká történő
visszaminősítését.
102. A Kormány és a HM speciális erődítési létesítményeinek működtetése, üzemeltetésének tervezése, szervezése és annak szakmai irányításával kapcsolatos, illetőleg
az egyes kiemelt védelmet igénylő speciális létesítmények
működésének végrehajtásában résztvevő szervezetek feladatainak szabályozásáról szóló M/3/2012. HM utasítás
(a továbbiakban: HM utasítás1) 6. § (1) bekezdés f) pontjában, valamint (3) bekezdésében meghatározott feladatok
2013. június 24-től a jogutód szervezet részére kerülnek
átadásra.
103. A HM utasítás1 6. § (1) bekezdés f) pontjában
meghatározottakat a jelen intézkedés hatályba lépésétől a
HM utasítás1 végrehajtására kiadott HM KÁT–HVKF
együttes intézkedés hatályba lépéséig a HM FHH, illetve
2013. június 24-től annak jogutódja végzi.
11. Környezetvédelemi feladatok 104. A HM FHH és az MH VEK megszűnésükről 2013.
június 10-ig tájékoztatják a területileg illetékes Környezetvédelmi, Természetvédelmi, Vízügyi Felügyelőséget
(a továbbiakban: KTVF), és kérik Környezetvédelmi Ügyfél Jelük megszüntetését, valamint Környezetvédelmi Területi Jelük átadását a jogutód szervezet részére a hatósági
nyilvántartásban történő hozzárendeléssel.
105. A HM FHH és az MH VEK az általuk ellátott környezetvédelmi – veszélyes hulladék nyilvántartási, -gyűjtési és egyéb – feladatokról jelentést készít, és azt 2013. június 17-ig felterjeszti a HM Hatósági Hivatal (a továbbiakban: HM HH) részére. A jóváhagyást követően a HM HH a
jelentést benyújtja a KTVF részére.
106. A HM FHH és az MH VEK a KTVF által előírt
azon feladatokról, amelyek végrehajtását saját hatáskörben nem tudja megvalósítani, haladéktalanul jelentést terjeszt fel a HM HH részére.
12. Híradó, informatikai szakfeladatok 107. A szervezési időszak előkészítése és időtartama
alatt a szervezeti változással érintett szervezetek vezetői,
illetve parancsnokai és az FB-k kiemelt figyelmet fordítanak a tárca elektronikus adatvagyonának hosszú távú biztosítására, melynek érdekében 2013. június 10-ig intézkednek az elektronikus adatvagyon megfelelő kezelésére,
megőrzésére és védelmére.
108. A szervezeti változással érintett szervezetek vezetői, illetve parancsnokai a szervezetükre vonatkozó szervezeti és személyi változásokat – a változásban érintett
személyek nevét, rendfokozatát, beosztását –, a híradó és
informatikai szolgáltatások összesített igényét – a számukra biztosítandó, módosítandó vagy törlésre kerülő híradó-informatikai szolgáltatásokat – 2013. június 10-ig
megküldik az MH BHD részére a híradó-informatikai
szolgáltatások biztosításának és átszervezésének érdekében. Külön figyelmet kell fordítani azon személyek adatainak megadására, akiknek közalkalmazotti jogviszonya, illetve szolgálati viszonya megszűnik.
109. Az MH BHD 2013. június 17-ig összesített javaslatot terjeszt fel a HVK Híradó, Informatikai és Információvédelmi Csoportfőnökség (a továbbiakban: HVK
HIICSF) részére a 108. pont szerint beérkezett szolgáltatásigények alapján. A javaslat tartalmazza a saját hatáskörben és az MH 43. Nagysándor József Híradó és Vezetéstámogató Ezreddel együttműködésben végrehajtandó feladatokat, valamint az MH BHD hatáskörén túlmutató költségvetési erőforrást és beszerzést igénylő feladatokat.
110. Az új elhelyezési objektumokban az igényelt híradó és informatikai szolgáltatások elsődlegesen a meglévő
eszközpark, a bontásra-áttelepítésre kerülő eszközök,
vagy a raktári készletek felhasználásával 2013. június
24-től kerülnek biztosításra.
111. A szervezeti változással érintett szervezetek vezetői, illetve parancsnokai felelősek a híradó és informatikai
eszközök mozgatásának megszervezéséért, azok ellátó
szervezetekkel történő egyeztetéséért, az eszközök átadás-átvételéért, az adatmentések 2013. június 20-ig törté
nő végrehajtásáért és az információvédelmi rendszabályok
betartásáért. 112. Azon személyek, akiknek szolgálati viszonya, illetve közalkalmazotti jogviszonya vagy az adott eszközök,
valamint szolgáltatások használatára vonatkozó jogosultsága megszűnik, a használatukban lévő szolgálati rádiótelefont, SIM-kártyát, telefonkészüléket, faxberendezést,
EDR-készüléket, számítástechnikai eszközöket 2013. június 23-ig leadják az őket ellátó szervezet részére. Az adathordozóval, vagy adattárolási funkcióra alkalmas memóriával rendelkező eszközök esetében a felhasználói adatok, valamint a további használatot akadályozó személyes
beállítások, szolgáltatások megfelelő eljárással történő
törlését – a szükséges adatok mentését követően – az eszközök leadása előtt kell elvégezni. A speciális szolgáltatást, vagy eszközt – beleértve a bérelt áramkört, az egyedi
internet-hozzáférést, az egyedi routert, a switchet – igénybe vevő szervezet vezetője, illetve parancsnoka 2013. június 10-ig nyilatkozik az ellátásért felelős szervezet felé
annak további szükségességéről és a leadás rendjéről.
113. A szervezeti változással érintett szervezetek objektumainak ellátását biztosító szervezetek 2013. június
20-tól gondoskodnak az átvett híradó és informatikai eszközök bevételezéséről, szakszerű tárolásáról, kiutalványozásáról, továbbá a mentésekhez szükséges adathordozók
biztosításáról.
114. A szolgálati rádiótelefon használatra vonatkozó
egyedi engedélyeztetési eljárás alá eső kérelmeket – ideiglenes kvóta megállapítása, külön engedélyhez kötött szolgáltatások és keretösszegek használata – az érintett szervezetek vezetői, illetve parancsnokai 2013. június 10-ig felterjesztik a szolgálati rádiótelefon-ellátás és használat szabályairól szóló 23/2011. (III. 2.) HM utasításban (a továbbiakban: HM utasítás2) meghatározottak szerint. Az ellátó
szervezetek a szolgálati rádiótelefonok használatát a korábbi hívószám megtartásával 2013. június 24-ét követően
is biztosítják azon személyek részére, akik a továbbiakban
is jogosultak szolgálati rádiótelefon használatára.
115. Az FB-k szolgálati mobiltelefonnal történő ellátására 2013. június 24-től egyedi engedély alapján kerül sor.
Az FB-k ellátását szolgáló szolgálati mobiltelefon-igényeket a HM FHH főigazgatója és az MH VEK parancsnoka
2013. június 10-ig a HM utasítás2 szerinti eljárásrendben
igényelheti.
116. A szervezeti változással érintett szervezetek híradó
és informatikai eszközigényei 2013. június 24-től elsősorban az átadás-átvételi eljárás keretében átvett, valamint leadott, működőképes eszközökből kerülnek biztosításra.
117. A szervezeti változással érintett szervezetek vezetői, illetve parancsnokai, ahol a szervezet megnevezésében, illetve a vezető személyében változás következett be,
amennyiben önálló postafiókszámmal rendelkeznek,
2013. június 17-ig értesítik a postafiók-bérleményt biztosító postai szerv vezetőjét.
118. A szervezeti változással érintett szervezetek más
objektumba történő átköltözése esetén a HM hívószám
hordozásra nincs lehetőség. A kiemelt hívószámok átirányítására legfeljebb 30 napos időtartamban kerülhet sor.
119. A szervezeti változással érintett szervezetek vezetői, illetve parancsnokai felelősek saját szervezeteik vonatkozásában az MH tudakozói telefonkönyv, és az MH
elektronikus levelezési fiókok – beleértve az újonnan létrehozott hívószámokat és levelezési fiókokat, valamint és
a törlésre kerülő felhasználókat – adatainak pontosításáért.
A szervezeti változással érintett szervezetek a változásokat 2013. július 12-ig megküldik az MH BHD részére.
120. Az MH LK híradó, informatikai és információvédelmi feladatainak tervezésére és irányítására, híradó-informatikai szervezeti elem létrehozására, az üzemeltetési
feladatok végrehajtására híradó-informatikai központ,
szükség esetén központok létesésére 2013. június 24-ig
kerül sor.
121. A szervezeti változással érintett szervezetek az állománytábla, vagy munkaköri jegyzék híradó-informatikai szervezeti elemére vonatkozó javaslataikat, azok jóváhagyását megelőző 5. munkanapig a HVK HIICSF előzetesen véleményezi.
122. Az MH LK központi híradó és informatikai szolgáltatásokkal történő ellátását 2013. június 24-től az MH
BHD biztosítja.
123. A szervezeti változással érintett híradó és informatikai központok üzemeltetését, üzemfelügyeletét, szervízellátását a szervezeti változással érintett szervezetek, valamint az MH BHD és az MH ÖHP 2013. június 17-ig megküldött javaslatai alapján a HVK HIICSF intézkedésben
szabályozza.
13. Dokumentumvédelmi, ügyviteli
és adatvédelmi feladatok 124. Az MH LK funkcionális elemei elhelyezésének
tervezésénél kiemelt szakmai és költséghatékonysági
szempontként kerül figyelembevételre, hogy a minősített
adatok védelmével kapcsolatos – a minősített adatok védelme érdekében, jogszabály által meghatározott fizikai
biztonsági feltételekkel már részben vagy teljes egészében
– funkcióval rendelkező, a minősített adatok elektronikus
feldolgozására kialakított helyiségek, a minősített irat tároló helyiségek, a nyilvántartó vagy az ügyviteli helyiségek, a rejtjelkörletek 2013. június 24-től továbbra is a minősített adatok védelmével kapcsolatos funkciójuknak
megfelelően kerülnek hasznosításra.
125. A HM KPH ügyviteli szervének bázisán 2013. június 24-ei hatállyal létrehozásra kerül a HM VGH ügyviteli szerve. A HM FHH – a HM utasítás 3. §-a szerinti feladatokkal átadott iratok kivételével – teljes irattári anyaga,
és az iratok nyilvántartási rendszerükkel együtt átadásra
kerülnek a HM VGH részére.
126. Az MH LEK ügyviteli szervének bázisán 2013. június 24-ei hatállyal létrehozásra kerül az MH ARB ügyviteli szerve. Az MH VEK teljes irattári anyaga, és az iratok
nyilvántartási rendszerükkel együtt átadásra kerülnek az
MH ARB részére.
127. Az ügyintéző közvetlen átadása nélkül, más szervezethez átkerülő ügycsoportok iratai feladatonként, ügycsoportonként összeállított iratjegyzék alapján kerülnek
átadásra az azokat átvevő szervezetek részére.
128. A HM FHH-nál, az MH ÖHP-nál és az MH
VEK-nél az ügyintézők jegyzékekbe foglalják az általuk
kezelt iratok közül azokat, amelyek a HM VGH, az MH
LK és az MH ARB további működéséhez szükségesek. Az
ügyintézők a jegyzék alapján elszámolnak az iratokkal a
szervezetük ügyviteli szerve felé. A feladatátadásban érintett szervezetek ügyviteli szervei az ügyintézők által elkészített jegyzékekben megjelölt iratokat átadják a HM
VGH, az MH LK és az MH ARB ügyviteli szervei részére,
amely szervek 2013. december 31-ig saját iratkezelési segédleteikben nyilvántartásba veszik azokat. A HM VGH,
az MH LK és az MH ARB saját ügyviteli rendszerébe integrálja a feladatátadásban érintett szervezetek ügyviteli
szervei által átadott iratokat és azokat szükség szerint felülbélyegzi.
129. A folyamatban levő ügyek előzményeit képező,
már irattárban elhelyezett azon iratok – amelyek az ügymenet továbbviteléhez feltétlenül szükségesek – a feladatkör más szervezet részére történő iratátadása során az FB
által az iratnyilvántartásból kiemelésre és átadásra kerülnek a feladatkört átvevő szervezet részére. Az iratnyilvántartásból kiemelt iratok 2013. december 31-ig integrálásra
kerülnek a feladatkört átvevő szervezet ügyviteli rendszerébe.
130. A HM FHH és az MH VEK személyi állománya részére kiadott, illetve átvett 1, 1/Z, 2, 2/Z, 4 jelszámmal ellátott papíralapú állandó belépési engedélyekről az FB-k
jegyzéket készítenek, amelyet a belépési engedélyekkel
együtt 2013. július 1-jéig megküldenek a HVK HIICSF részére.
131. A HM FHH, az MH ÖHP és az MH VEK jegyzéket
készít a feladatrendszerüket átvevő szervezetek részére átadott, személyhez nem kötött aktívkártyás belépési engedélyekről – proximity kártyákról – és fényképes aktívkártyás belépési engedélyekről, melyet az MH ÖHP és az
FB-k 2013. június 30-ig megküldenek a HVK HIICSF részére.
132. A HM FHH és az MH VEK személyi állománya részére kiadott aktívkártyás belépési engedélyekről és fényképes aktívkártyás belépési engedélyekről az FB-k jegyzéket készítenek és azt az aktívkártyákkal együtt a tételes elszámolás keretében 2013. október 1-jéig megküldik a
HVK HIICSF részére.
133. A HM FHH és az MH VEK az objektumaikban kialakított és átadásra kerülő biztonságtechnikai eszközökről jegyzéket készítenek, amely alapján a biztonságtechnikai eszközöket és azok dokumentációit, az azzal összefüggő szerződéseit – a létesítmény üzemeltetéséért felelős
szervezettel együttműködve – 2013. június 24-ig átadják
az átvevő szervezetek részére.
134. A HM KGIR munkaállomások és a hozzájuk tartozó perifériák átadás-átvétele, leadása csak a HM KPH előzetes jóváhagyása és a Honvédelmi Minisztérium fejezet
költségvetés gazdálkodási információs rendszer felépítéséről, működési rendjéről, üzemeltetéséről és továbbfejlesztéséről szóló 97/2007. (HK 17.) HM utasítás irányadó
rendelkezései alapján lehetséges.
135. A HM FHH – az MH BHD által üzemeltett elemek
kivételével – az adatkezelő rendszerei folyamatos üzemeltetésének biztosítása érdekében gondoskodik a rendszerek
dokumentációinak és eszközeinek HM KPH részére történő átadásáról, különösen
a) a rendszerdokumentációk, a kezelési kézikönyvek, a
külső fejlesztések esetében a kapcsolódó jogi helyzetet
alátámasztó dokumentáció (forráskód, tulajdonjog), a kapcsolódó felhasználói és egyéb licenc-ek helyzete, illetve
külső üzemeltetésnél a szerződés aktuális állapotáról,
b) a hardverkulcsok és a hozzájuk tartozó PIN-ek,
c) a mentések, az archiválások adathordozói,
d) a szerverek jelszavai (saját üzemeltetés esetében),
e) a felhasználók listája, és
f) a hatályos helyi üzemeltetési és információbiztonsági
szabályozók
tekintetében. 136. A HM FHH és az MH VEK bélyegzőinek az MH
HKNYP részére történő leadására – az FB-k útján – 2013.
június 24-től 2013. november 30-ig kerül sor.
137. A HM VGH főigazgatója, az MH LK és az MH
ARB parancsnoka 2013. július 15-ig kijelöli a szervezet
helyi adatvédelmi felelősét. A HM FHH és az MH VEK
helyi adatvédelmi felelősei 2013. június 14-ig elkészítik a
szervezet adatvédelmi helyzetéről szóló összefoglaló jelentést, amely 2013. június 21-ig átadásra kerül a jogutód
szervezet és a HM HH részére. Az összefoglaló jelentés
tartalmazza különösen
a) az elektronikus közzétételek szervezetre háruló kötelezettségeinek állapotát,
b) a közérdekű megkeresésekkel kapcsolatos tevékenységeket, c) a személyes adatokat tartalmazó iratok kezelésének,
tárolásának állapotát,
d) az adatvédelmi oktatásra vonatkozó adatokat,
e) a 2013. évben felmerült adatvédelmi problémákat,
f) az ellenőrzések megállapításai alapján végrehajtott
intézkedések állapotát, és
g) a szervezet adatvédelmi helyzetére vonatkozó megál
lapításokat.
138. A HM VGH, az MH LK és az MH ARB 2013.
szeptember 16-ig elkészíti a Magyar Honvédség adatvédelmének szakirányításáról és felügyeletéről, valamint a
Magyar Honvédség Adatvédelmi, Adatbiztonsági és Közérdekű adatok kezelésére vonatkozó Szabályzatának kiadásáról szóló 77/2012. (X. 27.) HM utasítással hatályba
lépett, a Magyar Honvédség Adatvédelmi, Adatbiztonsági
és Közérdekű adatok kezelésére vonatkozó Szabályza
tának (a továbbiakban: AAKSZ) 1. számú függelékében
meghatározott űrlapot és megküldi a HM HH részére.
139. A HM KPH, a HM FHH, az MH LEK és az MH
VEK az AAKSZ 2. számú függelékében meghatározott űrlapot 2013. április 1. és június 21. közötti időszak vonatkozásában 2013. június 21-ig kitölti és megküldi a HM HH
részére.
140. A HM VGH, az MH LK és az MH ARB az AAKSZ
3. számú függelékben található közzétételi kötelezettségét
megvizsgálja és az AAKSZ 49. pontja alapján 2013. augusztus 16-ig biztosítja a közzétételt.
141. A szervezeti változással érintett szervezetek a szervezési időszak időtartama alatt kiemelt figyelmet fordítanak az adatbiztonsági követelmények betartására és betartatására. Elkerülendő különösen az adatok sérülése, megsemmisülése, módosítása, illetéktelen személyek részére
történő jogosulatlan hozzáférése.
14. Az államháztartási belső ellenőrzéssel
és az operatív belső kontrollrendszerrel összefüggő
feladatok 142. A HM FHH főigazgatója, valamint az MH VEK
parancsnoka az államháztartási belső ellenőrzés tekintetében jelentkező kötelezettsége teljesítése során úgy jár el,
hogy a 2013. évi államháztartási belső ellenőrzések végrehajtásáról szóló éves jelentését a megszüntetés időpontját
megelőzően 2013. június 21-ig elkészíti és az előírt rendben felterjeszti. A jelentés tartalmára a HM Belső Ellenőrzési Főosztály (a továbbiakban: HM BEF) főosztályvezetője által, a HM belső ellenőrzési vezetőjeként kiadott,
1526/209/89-1/2013. nyt. számú „Körlevél” alapján meghatározottak az irányadóak.
143. A HM VGH és az MH ARB 2013. június 24-től a
2013. évi államháztartási belső ellenőrzési feladatok végrehajtása során kiemelt figyelmet fordítanak a működési
folyamatok szervezeti változásokból eredő kockázataira,
elsősorban az államháztartási belső ellenőrzési szervezeti
egység szükséges mértékű kiegészítése, a 2013. évi államháztartási belső ellenőrzési tervükben szereplő célkitűzések pontosítása, az éves államháztartási belső ellenőrzési
terv módosítása, valamint a soron kívüli és a terven felüli
kapacitás terhére elrendelésre kerülő ellenőrzések útján.
144. Az államháztartási belső ellenőrzésekhez kapcsolódóan az ellenőrzések alapján javasolt és meg nem valósult intézkedési feladatok a HM FHH, az MH ÖHP, az MH
VEK és az átvevő szervezetek közötti átadás-átvétel tárgyát képezik.
145. A HM FHH, az MH ÖHP és az MH VEK az átadott
intézkedésekről, valamint a feladatátadás következtében
időszerűtlenné vált feladatokról – az Operatív Belső Kontrollok Rendszere Kézikönyv kiadásáról szóló 7/2013.
(II. 28.) HM VGHÁT szakutasításban meghatározottak
szerinti formában – a külső ellenőrzéseket érintően a költségvetési szervek belső kontrollrendszeréről és belső el
lenőrzéséről szóló 370/2011. (XII. 31.) Korm. rendelet
(a továbbiakban: Bkr.) 14. § (2) bekezdésében foglalt beszámolót a megszüntetés időpontját megelőzően 2013. június 21-ig – az átvevő szervezetek egyidejű tájékoztatása
mellett – a HM BEF főosztályvezetője útján terjeszti elő.
Az intézményi szintű államháztartási belső ellenőrzéseket
követő intézkedések kapcsán a Bkr. 46. § (1) bekezdésében foglalt kötelezettségükkel összefüggő átadásokról a
HM FHH és az MH VEK úgy tesz eleget, hogy az alapján a
megszüntetés időpontjára a HM FHH és az MH VEK belső
ellenőrzési vezetőjének a 149. pontban foglalt jelentéséhez szükséges információk rendelkezésre álljanak.
146. Az államháztartási belső ellenőrzés tekintetében
jelentkező kötelezettsége teljesítése érdekében – az államháztartásról szóló 2011. évi CXCV. törvény 70. §-ában
foglaltakra figyelemmel – az MH LK parancsnoka 2013.
június 24-től gondoskodik a Bkr. 15. § (1), (2) és (5) bekezdéseiben foglaltak szerinti személyi feltételek megteremtéséről.
147. Az MH LK parancsnoka az alapító okiratban a
szervezeti és működési szabályzat felterjesztésére meghatározott határidőt követő 60 napon belül gondoskodik a
Bkr. 29-32. §-aiban foglalt stratégiai és éves államháztartási belső ellenőrzési tervek elkészítéséről és a HM BEF
főosztályvezető részére történő megküldéséről. A feladatvégzéshez részletes szakmai követelményeket tartalmazó
útmutatót a HM BEF soron kívül rendelkezésre bocsátja.
148. A szervezeti változással érintett szervezetek operatív belső kontroll rendszerének felülvizsgálatára, illetve
annak az MH LK részéről történő kialakítására a honvédelmi szervezetek operatív belső kontrolljai rendszerének
kialakításáról, működtetéséről és fejlesztéséről szóló
12/2013. (II. 22.) HM utasítás (a továbbiakban: HM utasítás3) 10-13. §-ai alapján, továbbá az Operatív Belső Kontrollok Rendszere Kézikönyv kiadásáról szóló 7/2013.
(II. 28.) HM VGHÁT szakutasításban meghatározottakra
figyelemmel 2013. augusztus 31-ig kerül sor.
149. A szervezeti változással érintett szervezetek vezetői, illetve parancsnokai 2013. június 23-ig a HM utasítás3
15. § (2) bekezdése szerint végrehajtják a belső kontrollrendszerre vonatkozó értékelési és nyilatkozattételi kötelezettséget.
15. Szervezési és deregulációs feladatok 150. A HM KPH és az MH LEK 2013. június 14-ig
megrendeli a HM VGH és az MH LK, valamint az MH
ARB – ideértve a pénzügyi-gazdasági szervezeti egységet – részére szükséges bélyegzőket.
151. A HM FHH Ideiglenes Működési Rendje, az MH
VEK Szervezeti és Működési Szabályzata, a HM FHH, illetve az MH VEK Operatív Belső Kontroll Rendszerének
részét képező Ellenőrzési Nyomvonal, Fő Kockázat Nyilvántartás, külső ellenőrzésekhez kapcsolódó intézkedések
nyilvántartása, valamint 2013. évre jóváhagyott éves fel
adatterve 1-1 elektronikus példányban 2013. június 10-ig
átadásra kerül a jogutód szervezetek felelős vezetői részére.
152. A jogutód szervezetek vezetői, illetve parancsnokai a HM utasítás 2. és 3. §-ában meghatározott feladatok
átvételét követően, de legkésőbb 2013. június 24-től teljesítik a HM Információ Kapcsolati Rendszerben meghatározott és a HM FHH-t, illetve az MH VEK-et nevesítő jelentési feladatokat, és a HM havi munkaterve szerinti határidővel kezdeményezik azok módosítását.
153. A HM FHH a HM havi munkatervébe 2013. június
23-ig tartó tervezési feladatairól bedolgozást készít és elkészíti az FHH havi munkatervét, melyet megküld az átvevő szervezet részére is. Az MH ÖHP parancsnoka az alárendeltségébe tartozó, szervezeti változással érintett szervezetek vonatkozásában saját hatáskörében intézkedik a
2013. június 23-tól 2013. július 31-ig tartó tervezési feladatok elkészítésének rendjéről.
154. A szervezeti változással érintett szervezetek 2013.
június 23-ig vezényelnek ügyeleti és készenléti szolgálatot. 2013. június 24-től a jogutód szervezetek szolgálatai
működnek.
155. Az NSIP NAK keret terhére vásárolt és üzemeltetett gépjárművek üzemben tartási feladatai és a gépjárművek 2013. július 15-ig átadásra kerülnek a HM VGH részére. A HM VGH főigazgatója az átvételt követően kezdeményezi a tulajdonos-változással kapcsolatos gépjármű
okmányok cseréjét, és intézkedik az üzemeltetés feltételeinek megteremtésére.
156. A HM FHH és az MH VEK használatában lévő
gépjárművek a HM VGH, az MH LK és az MH ARB között – a szervezet működéséhez szükséges igénylések és a
HVK LOGCSF javaslata alapján – 2013. június 24-ig elosztásra kerülnek.
157. A HM Tervezési és Koordinációs Főosztály az alapító okiratokat, és az alapító okirat-módosításokat soron
kívül megküldi a HM KPH részére.
158. A HM utasítás 9. § (4) bekezdésében foglaltakkal
összhangban a HVK Haderőtervezési Csoportfőnökség
– az érintett csoportfőnökségekkel egyeztetve – elkészíti
és 2013. május 31-ig jóváhagyásra felterjeszti az MH Hadrendjének és a Hadrenden kívüli szervezetek jegyzékének
helyesbítését.
159. A HM FHH és az MH VEK FB vezetője a felszámolási jegyzőkönyvet 2013. december 20-ig a szolgálati
út betartásával jóváhagyásra felterjeszti a HM KÁT és a
HVKF részére.
160. A HVKF alárendeltségébe tartozó, védelemgazdasági és központi logisztikai feladatokat ellátó szervezetek
átalakításával összefüggő hadműveleti szakmai feladatok
végrehajtását a HVK Hadműveleti Csoportfőnökség (a továbbiakban: HVK HDMCSF) csoportfőnöke 2013. június
24-ig szakutasításban szabályozza.
161. A HM FHH FB a szervezet részére kiadott Készenlét Fenntartása és Fokozása Rendszere (a továbbiakban:
KFR) alaprendelkezéseket a kiadmányozó szervezetek ré
szére, a központi riasztási okmányokat a HVK HDMCSF
részére 2013. július 15-ig leadja. A Készenlét Fokozásának (a továbbiakban: KF) tervét és kapcsolódó okmányait
a MH Titokvédelmi Szabályzata (a továbbiakban: Ált/3)
szerint 2013. július 15-ig irattározza.
162. A HM KPH a részére kiadott KFR alaprendelkezéseket a HM VGH részére átadja, a központi riasztási okmányokat a HVK HDMCSF részére 2013. július 15-ig leadja. A KF tervét és kapcsolódó okmányait az Ált/3 szerint
2013. július 15-ig irattározza.
163. A HM VGH megalakításának előkészítéséért felelős vezető a HM VGH részére előkészített központi riasztási okmányokat a HVK HDMCSF-től 2013. június 14-ig
átveszi. A HM VGH a KF tervét és annak okmányait 2013.
szeptember 15-ig elkészíti, és jóváhagyásra felterjeszti a
HM VGHÁT részére.
164. A szervezeti változással érintett szervezetek vezetői, illetve parancsnokai a HM utasítás 8. § (6) bekezdése
alapján létrehozásra kerülő munkacsoportba (a továbbiakban: munkacsoport) képviselőt jelölnek ki és arról az intézkedés hatályba lépését követő munkanapig tájékoztatást küldenek a munkacsoport vezetőjeként kijelölt HM
VGHÁT és HVKF helyettes részére.
165. A HM FHH főigazgatója és az MH ÖHP parancsnoka a felelős vezetőkkel együttműködve ütemtervet készít az elvégzendő feladatokról, valamint az átadás-átvételek szervezett és szabályszerű végrehajtásáról, melyet az
intézkedés hatályba lépését követő 3. munkanapig jóváhagyásra felterjeszt a munkacsoport vezetője részére.
16. Záró rendelkezések 166. Ez az intézkedés az aláírása napján lép hatályba.
167. A HM Hadfelszerelési és Vagyonfelügyeleti Fő
osztály – a jogszabályokban és a közjogi szervezetszabályozó eszközökben meghatározott feladatain felül – 2013.
június 24-től a HM utasítás 10. § (3) bekezdése szerinti új
közjogi szervezetszabályozó eszközök hatálybalépéséig
a) felügyeli a fejlesztési koncepciók rövid-, közép- és
hosszú távú megvalósítását, azok tervesítését,
b) koordinálja a HM stratégiailag kiemelt fontosságú
hadfelszerelési fejlesztési feladataival kapcsolatos speciális szabályozók kidolgozását, és részt vesz a szakági fejlesztési programokkal kapcsolatos kodifikációs tevékenységben,
c) koordinálja az MH hadfelszerelései fejlesztésével
kapcsolatos HM szintű feladatokat, részt vesz az azzal
összefüggő kormány-előterjesztés tervezetének előkészítésében, és végzi a különböző szintű döntések megalapozásához szükséges javaslatok kidolgozását,
d) koordinálja a nemzeti fegyverzeti igazgató feladat- és
hatáskörének ellátásával összefüggő szakmai döntés-előkészítő tevékenységet, valamint a hadfelszerelés-fejlesztési stratégiai koncepciók kidolgozását,
e) végzi a HM VGHÁT szakmai irányítási feladataihoz
kapcsolódó előkészítő, tervező és szervező tevékenységet
és részt vesz az azzal összefüggő kormányzati döntések
előkészítésében, szakmai véleményezésében,
f) végzi a Gripen programmal kapcsolatos koordinációs
feladatokat,
g) végzi az FMS, FMF amerikai hadfelszerelés-fejlesztési támogatási programok koordinációs feladatait,
h) végzi a szakági hadfelszerelési programok felügyeletével összefüggő feladatokat,
i) végzi a honvédelmi célra feleslegessé nyilvánított inkurrens ingó vagyonelemek kezelésével kapcsolatos HM
szintű feladatokat,
j) a HM VGHÁT feladatszabása alapján ellátja a
NATO, EU és egyéb nemzetközi szervezetekben a nemzeti fegyverzeti igazgató képviseletét, és
k) biztosítja a nemzeti fegyverzeti igazgatók különböző
testületeinek főbizottságaiban a nemzeti képviseleti feladatok ellátását.
168. Az MH EK parancsnoka és a HM Igazgatási és Jogi
Képviseleti Főosztály főosztályvezetője a HM utasítás 8. §
(3) bekezdése szerinti átadás-átvétel szervezett és szabályszerű végrehajtása érdekében ütemtervet készítenek, melyet az intézkedés hatályba lépését követő 15 munkanapon
belül a HVKF útján jóváhagyásra felterjesztenek a HM
KÁT részére.
169. Ez az intézkedés 2014. április 1-jén hatályát veszti.
Dr. Dankó István s. k.,
HM közigazgatási államtitkár


type: legislation

jurisdiction: Hungary

text:
470/2013. (X. 30.) KE határozata kitüntetés adományozásáról.
Az Alaptörvény 9.  cikk (4)  bekezdés f )  pontja, illetve a  Magyarország címerének és zászlajának használatáról,
valamint állami kitüntetéseiről szóló 2011. évi CCII. törvény 18.  § (1)  bekezdése alapján – a  miniszterelnök
előterjesztésére –
a magyar kultúra terjesztése érdekében végzett több évtizedes tevékenységéért, az  1956-os forradalom
és szabadságharc emlékének ápolásáért, valamint a  2013. évi Magyar–Olasz Kulturális Évad eseményeinek
megszervezésében való tevékeny részvételéért
dr. Ungár Ferenc, Magyarország firenzei tiszteletbeli főkonzulja részére a
MAGYAR ÉRDEMREND TISZTIKERESZTJE
 polgári tagozata; a magyar kultúra terjesztése érdekében végzett tevékenységéért, valamint a 2013. évi Magyar–Olasz Kulturális Évad
nagyszabású eseményein nyújtott teljesítményéért
Riccardo Certi operaénekes részére,
Ryoko Tajika Drei zongoraművész részére,
Tiffany Rufini operaénekes részére a
MAGYAR ÉRDEMREND LOVAGKERESZTJE
 polgári tagozata kitüntetést adományozom. Budapest, 2013. szeptember 23.
Áder János s. k.,
 köztársasági elnök


text:
269/2008. (HK 7.) MH HEK intézkedése a fogászati ellátásról és a fogászati ellátások térítési díjainak megállapításáról.
A honvédelemről és a Magyar Honvédségről szóló
2004. évi CV. törvény 110. § (2) bekezdésében, valamint a
Magyar Honvédség belső rendelkezései kiadásának és a
szakirányítás rendjéről szóló 119/2007. (HK 20.) HM utasítás 4. §-ban kapott felhatalmazás alapján – figyelemmel a
72/2005. (HK 15.) HM utasítás 4. § (1) bekezdésére és az
egyes központosított egészségügyi szolgáltatók által nyújtott szolgáltatások igénybevételéről, valamint a külön
meghatározott személyek tekintetében fennálló egészségügyi ellátás rendjéről szóló 175/2007. (VI. 30) Korm. rendeletre – a fogászati ellátásról és a fogászati ellátások térítési díjainak megállapításáról az alábbi
adom ki: 1. Az intézkedés személyi hatálya
a) a Magyar Honvédség személyi állományára,
b) a hivatásos katona, honvédségi köztisztviselő, közal
kalmazott állományból nyugállományba helyezettekre,
c) a hivatásos, szerződéses és önkéntes tartalékos kato
na, honvédségi köztisztviselő, közalkalmazott közeli
hozzátartozójára, d) az a) és a b) pontban meghatározottak családtagjára,
e) a magyar állampolgárságú honvédelmi ösztöndíjas
hallgató családi segélyre jogosult hozzátartozójára,
f) a védett személyekre
terjed ki. 2. Az intézkedés szervi hatálya az MH által fenntartott
fogászati ellátást végző rendelőt működtető katonai szervezetekre terjed ki.
3. Az intézkedés alkalmazásában:
a) a Honvédség személyi állománya: a tényleges kato
nai állományból, köztisztviselőkből, közalkalmazottakból
és a Munka Törvénykönyvének hatálya alá tartozó munkavállalókból áll;
b) tényleges katonai állomány: a hivatásos, szerződéses, és szolgálatot teljesítő önkéntes tartalékos katonák, a
katonai nemzetbiztonsági szolgálatok katonái, a katonai
felsőoktatási intézmény honvédségi ösztöndíjas, és szakképzésben részt vevő hallgatói, a katonai középfokú oktatási intézmény hallgatói, valamint a megelőző védelmi
helyzet és rendkívüli állapot idején – a hadkötelezettség
bevezetése után – a hadköteles katonák;
c) közeli hozzátartozó: a házastárs, az élettárs, az örökbefogadott, mostoha és nevelt gyermek, az örökbefogadó,
a mostoha és a nevelő szülő, valamint a testvér;
d) családtag: házastársa (élettársa, özvegye) és az általa
eltartott gyermeke, vagy olyan személy, akinek eltartására
a biztosított, saját háztartásában kötelezett;
e) védett személy: a védett személyek és a kijelölt létesítmények védelméről szóló 160/1996. (XI. 5.) Korm. rendeletben meghatározott személyek;
f) hallgató: a nappali, levelező és távoktatási munkarendben felsőfokú szakképzésben, alapképzésben, mesterképzésben, doktori képzésben, és szakirányú továbbképzésben résztvevő magyar állampolgárságú honvédelmi
ösztöndíjas hallgató;
g) csapatorvosi fogorvosi rendelő: a HM által fenntartott és finanszírozott fogászati alapellátást biztosító rendelő.
4. A HM által fenntartott és a társadalombiztosítás által
finanszírozott fogászati rendelők fogászati alapellátást
nyújtanak az intézkedés 1. pontjában meghatározott
igényjogosultak részére.
5. A csapatorvosi fogászati rendelők fogászati ellátását
kizárólag a Magyar Honvédség személyi állománya és a
hivatásos katona, honvédségi köztisztviselő, közalkalmazott állományból nyugállományba helyezettek vehetik
igénybe.
6. A HM által fenntartott fogászati ellátást végző rendelők térítésmentes ellátást nyújtanak az 5. pontban meghatározott személyek részére, ide nem értve a fogtechnikai
költségeket.
7. A 6. pontban meghatározott ellátás térítésmentesen
akkor végezhető el, ha az arra jogosult személy általános
fogászati ellenőrző vizsgálaton (szűrésen) évente legalább
egy alkalommal megjelenik, és ezt igazolja.
8. A fogászati ellátás keretében igénybe vehető egészségügyi szolgáltatások díját az intézkedés melléklete
tartalmazza.
9. A díjtételeket a rendelőben, mindenki számára hozzáférhetően, jól látható helyre ki kell függeszteni.
10. Az intézkedés a közzététele napján lép hatályba, ezzel egyidejűleg a fogászati ellátások térítési díjainak megállapításáról szóló 181/2005. (HK 21.) MH EÜP intézkedést hatályon kívül helyezem.
Dr. Németh András orvos dandártábornok s. k.,
MH egészségügyi főnök


text:
213/2018. (XI. 22.) Korm. rendelete az ágazati készségtanácsokról.
A Kormány a  szakképzésről szóló 2011. évi CLXXXVII. törvény 88.  § (3)  bekezdés j)  pontjában kapott felhatalmazás alapján,
az Alaptörvény 15. cikk (1) bekezdésében meghatározott feladatkörében eljárva a következőket rendeli el:
1. § Az ágazati készségtanács (a  továbbiakban: készségtanács) az  1.  mellékletben meghatározott számban,
a feladatkörébe tartozó ágazatokban működik.
2. § (1) A készségtanács évente legalább öt alkalommal ülésezik.
 (2) A  készségtanács ülését a  készségtanács elnöke (a  továbbiakban: elnök) hívja össze és vezeti le. A  készségtanács
ülése akkor határozatképes, ha azon a  készségtanács tagjainak (a  továbbiakban: tag) több mint fele jelen van.
Amennyiben a  készségtanács nem határozatképes, az  ülés fél óra elteltével az  eredeti napirendi pontokkal,
az  eredeti helyszínen ismételten összehívható. A  határozatképtelenség miatt ismételten összehívott ülés
a megjelentek számára való tekintet nélkül határozatképes.
(3) A készségtanács javaslatait egyszerű szótöbbséggel fogadja el. Szavazategyenlőség esetén az elnök szavazata dönt.
 (4) A készségtanács ügyrendjének módosítása a tagok legalább egyharmadának kezdeményezésével lehetséges.
 (5) A készségtanács ülésein állandó meghívottként tanácskozási joggal vesz részt a szakképzésért és felnőttképzésért,
valamint az adott ágazatba tartozó szakképesítésért felelős miniszter delegáltja.
 (6) A  készségtanács üléseiről írásos emlékeztető készül, amely tartalmazza az  ülés megtartásának helyét, idejét,
a  megjelentek nevét, a  határozatképességre vonatkozó megállapítást, a  tárgyalt napirendet, az  ülésen elhangzott
hozzászólások lényegi tartalmát, valamint a  készségtanács javaslatát annak megjelölésével, hogy azt a  megjelent
tagok milyen arányban szavazták meg.
3. § (1) Az elnök és a tag mandátuma megszűnik, ha egy naptári évben három alkalommal nem vesz részt a készségtanács
ülésén. A  mandátum megszűnésének időpontja a  harmadik távolmaradással érintett készségtanácsi ülés napját
követő munkanap.
(2) Az elnök és a tag mandátuma megszűnik – az (1) bekezdésben meghatározott eseten túl – az elnök és a tag
a) lemondása,
b) mandátumának lejárta vagy
c) halála napján.
(3) Az  elnök és a  tag mandátumának az  (1)  bekezdés és a  (2)  bekezdés a) és c)  pontja szerinti megszűnése esetén,
a  mandátum időtartamából hátralévő időszakra az  új elnök és tag ügyrend szerinti jelölését és megválasztását
tizenöt napon belül kell lebonyolítani.
(4) Az elnök és a tag mandátumának a (2) bekezdés b) pontja szerinti megszűnése esetén az elnök és a tagok ügyrend
szerinti jelölését és megválasztását a  készségtanácsi tagságra vonatkozó mandátum lejártát megelőző hatvan
napon belül kell lebonyolítani.
4. § A készségtanácsot az  elnök képviseli. Az  elnök a  tagot felhatalmazhatja tartós vagy eseti kapcsolattartásra,
képviseletre.
5. § (1) A  készségtanács a  tárgyévre vonatkozó munkájáról a  tárgyévet követő év február 15-ig éves beszámolót készít,
amelyet az  elnök az  országos kereskedelmi és iparkamara (a  továbbiakban: Kamara) útján a  tárgyévet követő év
február utolsó munkanapjáig megküld a szakképzésért és felnőttképzésért felelős miniszternek.
(2) A  készségtanács elnökét és tagjait tiszteletdíj nem illeti meg. A  készségtanács elnöke és tagjai utazási
költségtérítésben részesülhetnek.
6. § A készségtanács működése során időszakonként áttekinti
a) az ágazatába tartozó szakképesítések rendszerét,
b) a  szakképesítések szakmai követelményeinek és tananyagtartalmának gazdasági elvárásokkal való
összhangját,
c) az ágazata vonatkozásában a szakképzés rendszerébe történő belépés követelményeit,
d) az  egyes szakképesítések szakmai tartalmának más szakképesítésekbe történő beszámíthatóságának
lehetőségét,
e) az  adott ágazatban dolgozó középfokú szakképzettséggel rendelkező szakemberektől elvárt szakmai és
személyes készségek és kompetenciák halmazát,
f ) az adott ágazatban a duális képzés erősítésének, továbbá a szakképző iskolák és a gazdálkodó szervezetek
közötti együttműködés szorosabbá tételének lehetőségeit,
g) az  ágazata vonatkozásában a  szakképző iskolákban végzettek szakmai és személyes készségeinek és
kompetenciáinak kimeneti követelményeit, valamint
h) a munkaerőpiac keresleti és kínálati oldalát előrejelző rendszer adatainak értékelését.
7. § A Kamara a készségtanács működésének koordinálásával összefüggő feladatai körében különösen
a) felhívja a munkavállalói érdekképviseleteket a készségtanács, a szakképzésről szóló 2011. évi CLXXXVII. törvény
80. § (4) bekezdése szerinti tagjának delegálására,
b) honlapján nyilvánosságra hozza a készségtanács 5. § (1) bekezdése szerinti éves beszámolóját,
c) több készségtanács több ágazatot érintő javaslata vagy véleménye esetén elősegíti az  egységes javaslat
kialakítását, valamint
d) elvégzi a  tagok utazási költségtérítésének elszámolásával kapcsolatos pénzügyi és adminisztrációs
feladatokat. 8. § Ez a rendelet a kihirdetését követő nyolcadik napon lép hatályba.
9. § A készségtanács az  ügyrendjét a  megalakulását követő hatvan napon belül, a  Kamara útján terjeszti fel
a szakképzésért és felnőttképzésért felelős miniszternek.
Orbán Viktor s. k.,
 miniszterelnök


text:
303/2013. (VII. 31.) Korm. rendelete az egyes nemzetbiztonsági ellenőrzés alá eső jogviszonyokról és a nemzetbiztonsági ellenőrzéssel összefüggő lényeges adatokról, valamint a lényeges adatok bejelentésének rendjéről.
A Kormány a nemzetbiztonsági szolgálatokról szóló 1995. évi CXXV. törvény 77. § (1) bekezdés a) és d) pontjában,
a 14. § tekintetében az elektronikus aláírásról szóló 2001. évi XXXV. törvény 27. § (1) bekezdés b) pontjában,
a 15. § tekintetében a minősített adat védelméről szóló 2009. évi CLV. törvény 37. § b) pontjában,
a 16. § tekintetében a minősített adat védelméről szóló 2009. évi CLV. törvény 37. § e) pontjában,
a 17.  § tekintetében a  közigazgatási hatósági eljárás és szolgáltatás általános szabályairól szóló 2004.  évi CXL.  törvény 175.  §
(2) bekezdés g) pontjában,
a 18. § tekintetében a fegyveres szervek hivatásos állományú tagjainak szolgálati viszonyáról szóló 1996. évi XLIII. törvény 342. §
(1) bekezdés l) pontjában,
a 19. § n) pontja tekintetében a nemzetbiztonsági szolgálatokról szóló 1995. évi CXXV. törvény 77. § (1) bekezdés c) pontjában
kapott felhatalmazás alapján, az  Alaptörvény 15.  cikk (1)  bekezdésében meghatározott feladatkörében eljárva a  következőket
rendeli el:
1. A nemzetbiztonsági ellenőrzéssel összefüggő lényeges adatok, valamint a lényeges adatok
bejelentésének rendje
1. § (1) A  nemzetbiztonsági szolgálatokról szóló 1995.  évi CXXV.  törvény (a  továbbiakban: Nbtv.) 2. számú mellékletében
meghatározott biztonsági kérdőív szempontjából lényeges adatok, tények és körülmények (a továbbiakban: adatok)
körét az 1. melléklet tartalmazza.
(2) Az  Nbtv. szerint nemzetbiztonsági ellenőrzés alá eső személy (a  továbbiakban: ellenőrzött személy)
az  (1)  bekezdésben meghatározott adatokban történt változást az  e  rendeletben foglaltak szerint köteles
bejelenteni a nemzetbiztonsági ellenőrzést kezdeményező (a továbbiakban: kezdeményező) felé.
(3) Az Nbtv. 71. § (2) bekezdésében a változás-bejelentési kötelezettség teljesítésére meghatározott határidőt
a) a belföldről és külföldről származó jövedelemmel kapcsolatos változás esetében a tárgyévet követő év május
31. napjától,
b) a jogszabály alapján bírósági, hatósági nyilvántartásba vétellel bekövetkező változás tekintetében a határozat
jogerőre emelkedésének napjától
kell számítani. 2. § (1) A  változás-bejelentési kötelezettség a  kitöltött és aláírt biztonsági kérdőívnek a  kezdeményező számára történő
átadását követő naptól kezdődően a  nemzetbiztonsági ellenőrzés tartama alatt áll fenn. A  változás-bejelentési
kötelezettség az  adatoknak a  biztonsági kérdőívben feltüntetett adatállapotában, ha már történt változásbejelentés, az utolsó változás-bejelentésben feltüntetett adatállapotában történt változás esetén áll fenn.
(2) Ha az  ellenőrzött személy vagy – az  5.  § szerinti esetben – a  kezdeményező az  adatokban történt változás
bejelentésére az Nbtv.-ben vagy e rendeletben előírt határidőt elmulasztja, a bejelentésében az akadályoztatás okát
is meg kell jelölnie.
3. § (1) A  változás-bejelentési kötelezettséget a  2.  mellékletben meghatározott adattartalom szerinti adatlap kitöltésével
kell teljesíteni.
(2) Az  ellenőrzött személy a  kitöltött és aláírt adatalapot zárt borítékban személyesen, meghatalmazott útján, postai
úton vagy kézbesítő igénybevételével juttatja el a kezdeményező számára. A zárt borítékon a címzettként megjelölt
kezdeményező és az  átadóként megjelölt ellenőrzött személy mellett fel kell tüntetni, hogy nemzetbiztonsági
ellenőrzéssel kapcsolatos adatváltozást tartalmaz a küldemény.
(3) A  küldemény postai úton vagy kézbesítő igénybevételével történő továbbítása esetén a  (2)  bekezdésben
meghatározott zárt borítékot egy másik borítékba helyezve, a külső borítékon a küldemény tartalmára utalás nélkül
kell továbbítani.
4. § A  kezdeményező a  3.  § (2)  bekezdésében meghatározott küldeményt felbontás nélkül, haladéktalanul továbbítja
a  nemzetbiztonsági ellenőrzést folytató nemzetbiztonsági szolgálat (a  továbbiakban: nemzetbiztonsági szolgálat)
számára.
5. § Az  Nbtv. 2. számú mellékletében meghatározott biztonsági kérdőív I–IV.  pontjaiban foglalt, az  1.  § (1)  bekezdés
szerinti olyan adatokban bekövetkezett változásokról, amelyeket az  ellenőrzött személy Nbtv. 74.  §-a szerinti
foglalkoztató szervezete jogszabály alapján vezetett személyügyi nyilvántartása tartalmaz, az  ellenőrzött személy
erre vonatkozó írásbeli hozzájárulása esetén, a  nemzetbiztonsági ellenőrzésnek az  Nbtv. 69.  § (1)  bekezdésében,
valamint a  69.  § (2)  bekezdés d), f ) és g)  pontjában megjelölt kezdeményezője a  változás tudomására jutásától
számított 8 napon belül tájékoztatja a nemzetbiztonsági szolgálatot.
6. § A  kezdeményező a  nemzetbiztonsági szolgálatnak az  adatváltozással összefüggő megkeresését haladéktalanul
továbbítja az ellenőrzött számára.
2. Egyes nemzetbiztonsági ellenőrzés alá eső jogviszonyokról 7. § Ezen alcím alkalmazásában foglalkoztató szervezet
a) a Miniszterelnökség,
b) a minisztériumok,
c) a kormányhivatalok,
d) a központi hivatalok,
e) a polgári nemzetbiztonsági szolgálatok, a rendőrségről szóló törvényben meghatározott terrorizmust elhárító
szerv, valamint a  rendőrségről szóló törvényben meghatározott belső bűnmegelőzési és bűnfelderítési
feladatokat ellátó szerv kivételével a rendvédelmi szervek,
f ) a Magyar Honvédség,
g) a fővárosi és megyei kormányhivatalok, valamint
h) az a)–g) pont szerinti szervek által irányított vagy felügyelt költségvetési szervek.
8. § A  foglalkoztató szervezettel az  Nbtv. szerinti foglalkoztatási jogviszonyban (a  továbbiakban: foglalkoztatási
jogviszony) vagy a  Polgári Törvénykönyv szerinti szerződéses jogviszonyban álló vagy ilyen jogviszonyt létesíteni
szándékozó személyek esetében az e rendelet 9–11. §-ban és a 3–11. mellékletében meghatározott
a) munkakör betöltésére irányuló foglalkoztatási jogviszony, illetve
b) feladat ellátására irányuló a Polgári Törvénykönyv szerinti szerződéses jogviszony
minősül az Nbtv. 74. § i) pont in) vagy io) alpontja szerinti nemzetbiztonsági ellenőrzés alá eső jogviszonynak.
9. § A Miniszterelnökségen minden foglalkoztatási jogviszony nemzetbiztonsági ellenőrzés alá esik.
10. § (1) A  minisztériumok hivatali szervezetében a  következő munkakörök betöltésére irányuló jogviszonyok minősülnek
az Nbtv. 74. § i) pont in) alpontja szerinti nemzetbiztonsági ellenőrzés alá eső jogviszonynak:
1. a minisztérium kabinetfőnöke, a miniszteri kabinet valamennyi munkaköre,
2. az állami vezetők titkárságának valamennyi munkaköre,
3. a főosztályvezető, a főosztályvezető helyettesítésére kijelölt főosztályvezető-helyettes vagy osztályvezető,
4. a politikai főtanácsadó, politikai tanácsadó,
5. az integritás tanácsadó,
6. a belső ellenőr,
7. a nemzetbiztonsági ellenőrzéssel kapcsolatban a minisztériumban kijelölt biztonsági megbízott.
(2) A  7.  § (1)  bekezdése c)–g)  pontjában meghatározott szerveknél a  következő munkakörök betöltésére irányuló
jogviszonyok minősülnek az  Nbtv. 74.  § i)  pont in)  alpontja szerinti nemzetbiztonsági ellenőrzés alá eső
jogviszonynak:
1. a belső ellenőr,
2. az integritás tanácsadó.
(3) Az (1) és a (2) bekezdésben foglaltakon kívül az Nbtv. 74. § i) pont in) alpontja szerinti nemzetbiztonsági ellenőrzés
alá eső jogviszonynak minősül a  foglalkoztatási jogviszonyban vagy a  Polgári Törvénykönyv szerinti szerződéses
jogviszonyban álló személy esetében a  kezdeményezésre jogosult által meghatározott olyan funkcionális jellegű,
a  foglalkoztató szervezet közhatalmi tevékenységét nem érintő munkakör, amelynek betöltője a  feladatellátásával
összefüggésben jogellenes befolyással vagy leplezett támadással fenyegetett.
(4) A  foglalkoztató szervezettel foglalkoztatási jogviszonyban vagy a  Polgári Törvénykönyv szerinti szerződéses
jogviszonyban álló személy jogviszonya az Nbtv. 74. § i) pont in) alpontja szerinti nemzetbiztonsági ellenőrzés alá
eső jogviszonynak minősül, ha külszolgálatra jelölik vagy helyezik ki.
11. § (1) A  minisztériumok hivatali szervezetében a  következő munkakörök betöltésére irányuló jogviszonyok minősülnek
az Nbtv. 74. § i) pont io) alpontja szerinti nemzetbiztonsági ellenőrzés alá eső jogviszonynak:
1. a biztonsági vezető,
2. a rendszerbiztonsági felügyelő,
3. a rendszeradminisztrátor,
4. a titkos ügykezelő,
5. a honvédelemről és a Magyar Honvédségről, valamint a különleges jogrendben bevezethető intézkedésekről
szóló 2011. évi CXIII. törvény egyes rendelkezéseinek végrehajtásáról szóló 290/2011. (XII. 22.) Korm. rendelet
18. § (1) bekezdésében meghatározott védelmi igazgatási munkában részt vevő munkakör,
6. a minősített beszerzési eljárásban döntés-előkészítő vagy döntéshozó munkakör,
7. a rejtjelező tevékenységet ellátó munkakör.
(2) A  7.  § (1)  bekezdése c)–g)  pontjában meghatározott szerveknél a  következő munkakörök betöltésére irányuló
jogviszonyok minősülnek az  Nbtv. 74.  § i)  pont io)  alpontja szerinti nemzetbiztonsági ellenőrzés alá eső
jogviszonynak:
1. a biztonsági vezető,
2. a rendszerbiztonsági felügyelő,
3. a rendszeradminisztrátor,
4. a titkos ügykezelő.
(3) Az (1) és (2) bekezdésben foglaltakon kívül az Nbtv. 74. § i) pont io) alpontja szerinti nemzetbiztonsági ellenőrzés alá
eső jogviszonynak minősül a foglalkoztató szervezettel
1. a 10.  § alá nem tartozó, a  kezdeményező által meghatározott munkakör ellátásra irányuló foglalkoztatási
jogviszony, vagy
2. a kezdeményező által meghatározott feladat ellátásra irányuló Polgári Törvénykönyv szerinti szerződéses
jogviszony
feltéve, hogy a  jogviszony alapján a  munkakört betöltő vagy feladatot ellátó személy „Bizalmas!” vagy annál
magasabb minősítési szintű adat megismerésére vagy felhasználására jogosult.
3. Záró rendelkezések 12. § Ez a rendelet 2013. augusztus 1-jén lép hatályba.
13. § (1) Az Nbtv. 76/A. § (1) és (2) bekezdésének hatálya alá tartozó személyek változás-bejelentési kötelezettsége – a 2. §
(1)  bekezdésében foglaltaktól eltérően, – első alkalommal, az  1.  mellékletben meghatározott adatoknak a  2013.
augusztus 1-jén fennálló állapotához képest bekövetkező változásaira vonatkozóan áll fenn.
(2) Az 1. § (3) bekezdés a) pontjában meghatározott adatokban bekövetkezett változásokról első alkalommal,
a) az (1)  bekezdésben meghatározott személyek a  2013. augusztus 1-jétől 2013. december 31-éig terjedő
időszakra vonatkozóan,
b) a rendelet hatálybalépése után nemzetbiztonsági ellenőrzés alá eső jogviszonyba lépők, a  biztonsági
kérdőívnek a kezdeményező részére történő átadásától 2013. december 31-ig terjedő időszakra vonatkozóan
2014. május 31-ig kötelesek bejelentést tenni.
(3) A  nemzetbiztonsági ellenőrzésnek az  5.  §-ban meghatározott kezdeményezője a  rendelet hatálybalépésétől
számított 30 napon belül, a (4) bekezdésben foglalt jogkövetkezményekre történő figyelmeztetéssel írásban felhívja
a  vele foglalkoztatási jogviszonyban álló, nemzetbiztonsági ellenőrzés alá eső személyt a  változás-bejelentés
kezdeményező általi teljesítéséhez szükséges írásbeli hozzájárulás átadására. A  nemzetbiztonsági ellenőrzés
alá eső személy nyilatkozata alapján, a  hozzájárulásban megjelölt adatkörre nézve a  kezdeményező a  rendelet
hatálybalépését követő 90. naptól kezdve teljesíti változás-bejelentési kötelezettségét az (1) bekezdésben foglaltak
figyelembevételével.
(4) Ha a  nemzetbiztonsági ellenőrzés alá eső személy a  rendelet hatálybalépését követő 60. napig nem, vagy nem
teljeskörűen járul hozzá a  változás-bejelentés kezdeményező általi teljesítéséhez, az  5.  §-ban meghatározott
adatokra (vagy ezen adatoknak a  hozzájárulással nem érintett körére) vonatkozó bejelentési kötelezettségét
a rendelet hatálybalépését követő 90. napig köteles teljesíteni az (1) bekezdésben foglaltak figyelembevételével.
14. § Az elektronikus aláírás közigazgatási használatához kapcsolódó követelményekről és az elektronikus kapcsolattartás
egyes szabályairól szóló 78/2010. (III. 25.) Korm. rendelet 13. § (6) bekezdése helyébe a következő rendelkezés lép:
„(6) Az  (1)  bekezdés szerinti feladatra alkalmas tanúsítványt és aláírás-létrehozó adatot külön jogszabályban
meghatározott védelem alá eső tisztséget, valamint nemzetbiztonsági ellenőrzés alá eső jogviszonyt betöltő
személyek csak a kormányzati hitelesítés-szolgáltatás keretében vehetnek igénybe.”
15. § A  Nemzeti Biztonsági Felügyelet működésének, valamint a  minősített adat kezelésének rendjéről szóló
90/2010. (III. 26.) Korm. rendelet 11. § (5) bekezdésének helyébe a következő rendelkezés lép:
„(5) A személyi biztonsági tanúsítvány kiadásához – kivéve azon esetet, amikor a nemzetbiztonsági szolgálatokról
szóló törvény alapján a  Nemzeti Biztonsági Felügyelet elnöke a  kezdeményező – a  minősített adatot kezelő szerv
biztonsági vezetője a  (2) és (4)  bekezdésben hivatkozott adatlapot a  nemzetbiztonsági szolgálatokról szóló
törvényben meghatározott hozzájárulás vagy szakvélemény másolatával együtt megküldi a  Nemzeti Biztonsági
Felügyelet részére.”
16. § Az  iparbiztonsági ellenőrzés és a  telephely biztonsági tanúsítvány kiadásának részletes szabályairól szóló
92/2010. (III. 31.) Korm. rendelet 4. § (4) és (5) bekezdésének helyébe a következő rendelkezés lép:
„(4) A  nemzetbiztonsági szolgálat végrehajtja a  gazdálkodó szervezet tulajdonosai, a  vezető testületébe tartozó
személyek, a  kijelölésre kerülő biztonsági vezető, valamint a  titkos ügykezelő és helyettese, a  rendszerbiztonsági
felügyelő, a  rendszeradminisztrátor, továbbá a  minősített szerződésben való igazolt részvétel esetén annak
előkészítésében és végrehajtásában érintett személyek nemzetbiztonsági ellenőrzését.
(5) A  (4)  bekezdésben meghatározott személyek a  nemzetbiztonsági szolgálatokról szóló 1995.  évi CXXV.  törvény
2.  számú mellékletében szereplő kérdőíveket a  (2)  bekezdésben meghatározott tájékoztatás kézhezvételétől
számított harminc napon belül kitöltik, és postai úton visszajuttatják az  NBF részére, amelynek alapján az  NBF
elnöke kezdeményezi a nemzetbiztonsági ellenőrzést.”
17. § (1) A  szabályozott elektronikus ügyintézési szolgáltatásokról és az  állam által kötelezően nyújtandó szolgáltatásokról
szóló 83/2012. (IV. 21.) Korm. rendelet (a továbbiakban: R.) 114. § (3) bekezdése helyébe a következő rendelkezés lép:
„(3) A  kormányzati hitelesítés-szolgáltató szolgáltatásait a  nemzetbiztonsági szolgálatok és a  Terrorelhárítási
Központ munkatársai részére az  illetékes szolgálattal írásban megkötött együttműködési megállapodásban
foglaltak szerint nyújtja.”
(2) Az  R. 47.  § (1)  bekezdés a)  pontjában a „fontos és bizalmas munkakörben foglalkoztatott” szövegrész helyébe,
valamint a 74. § a) és b) pontjában a „fontos és bizalmas munkakört betöltő” szövegrész helyébe a „nemzetbiztonsági
ellenőrzés alá eső jogviszonyban álló” szöveg lép.
18. § A  rendészeti alapvizsgáról és a  rendészeti szakvizsgáról, a  Rendészeti Alap- és Szakvizsga Bizottságról,
valamint a  rendészeti alapvizsga vizsgabiztosi és a  rendészeti szakvizsga vizsgabizottsági névjegyzékről szóló
274/2012. (IX. 28.) Korm. rendelet 1. melléklete a 12. melléklet szerint módosul.
19. § Hatályát veszti
a) a Belügyminisztérium és a  belügyminiszter irányítása, illetve felügyelete alá tartozó szervek fontos és
bizalmas munkaköreiről és a  nemzetbiztonsági ellenőrzés szintjének megállapításáról szóló 3/2010. (X. 21.)
BM rendelet,
b) a fontos és bizalmas munkakörökről, valamint a  biztonsági ellenőrzés szintjéről szóló 34/1997. (V. 30.)
BM rendelet,
c) a fontos és bizalmas munkakörökről, valamint a  biztonsági ellenőrzések szintjéről szóló 41/2007. (XII. 14.)
HM rendelet,
d) a Közigazgatási és Igazságügyi Minisztériumban, valamint a közigazgatási és igazságügyi miniszter irányítása,
illetve felügyelete alá tartozó szerveknél a  fontos és bizalmas munkakörökről, valamint a nemzetbiztonsági
ellenőrzés szintjének megállapításáról szóló 21/2011. (VII. 13.) KIM rendelet,
e) a fontos és bizalmas munkakörökről, valamint a  biztonsági ellenőrzés szintjéről szóló 2/2006. (III. 14.)
KüM rendelet,
f ) a Közlekedési, Hírközlési és Energiaügyi Minisztériumban, továbbá a  közlekedési, hírközlési és energiaügyi
miniszter irányítása, illetve felügyelete alá tartozó szerveknél a  fontos és bizalmas munkakörökről és
a nemzetbiztonsági ellenőrzés szintjének megállapításáról szóló 10/2009. (III. 12.) KHEM rendelet,
g) a fontos és bizalmas munkakörökről, valamint a  biztonsági ellenőrzés szintjének megállapításáról szóló
90/2007. (XI. 17.) GKM rendelet,
h) a Nemzeti Fejlesztési és Gazdasági Minisztériumban, továbbá a  nemzeti fejlesztési és gazdasági
miniszter irányítása, illetve felügyelete alá tartozó szerveknél a  fontos és bizalmas munkakörökről és
a nemzetbiztonsági ellenőrzés szintjének megállapításáról szóló 23/2008. (XI. 18.) NFGM rendelet,
i) a fontos és bizalmas munkakörök megállapításáról és a biztonsági ellenőrzés szintjéről szóló 13/2006. (XII. 7.)
OKM rendelet,
j) a Pénzügyminisztérium és a  pénzügyminiszter irányítása alá tartozó szervezetek fontos és bizalmas
munkaköreinek megállapításáról szóló 34/1996. (XII. 21.) PM rendelet,
k) a fontos és bizalmas munkakörökről, valamint a  biztonsági ellenőrzés szintjéről szóló 15/2010. (V. 13.)
SZMM rendelet,
l) a Vidékfejlesztési Minisztérium, valamint a vidékfejlesztési miniszter irányítása, illetve felügyelete alá tartozó
szervek fontos és bizalmas munkaköreiről és a nemzetbiztonsági ellenőrzés szintjének megállapításáról szóló
61/2011. (VI. 30.) VM rendelet,
m) a fontos és bizalmas munkakörökről, valamint a  biztonsági ellenőrzés szintjéről szóló 11/2005. (IV. 13.)
EüM rendelet,
n) az elektronikus hírközlési feladatokat ellátó szervezetek és a  titkos információgyűjtésre, illetve titkos
adatszerzésre felhatalmazott szervezetek együttműködésének rendjéről szóló 180/2004. (V. 26.) Korm.
rendelet 13. §-ában a „„C” típusú” szövegrész.
Orbán Viktor s. k.,
 miniszterelnök